2008 ~ NOTICIAS O ROSAL. WEB CULTURAL DO BAIXO MIÑO\nAgradecemento da Concellaría de Turismo\nDende o Concello do Rosal e máis concretamente dende o Departamento de Turismo que dirixe Ángeles Vicente Manzano (na fotografía) queren dar as grazas a cantas persoas decidiron visitar a nosa Vila neste ano 2008 que está a punto de rematar. Polas Oficinas de San Mig uel de Tabagón e os Muíños do Folón e Picón pasaron só nos meses de verán (entre xullo e setembro) un total de 5284 visitantes, sendo agosto (2355 v.) o mes con máis afluencia de turistas. Para este novo ano 2009 que está a piques de comezar, dende a Concellaría de Turismo e coa colaboración de todos os restaurantes do Rosal "ofértase a posibilidade de –por un módico prezo- realizar rutas guiadas á carta. Estas visitas culturais, histórico-etnográficas ou paisaxístico-naturais con servizo de guía municipal estarán ao dispor de quen opte por achegarse a O Rosal a pasar un día de lecer á vez que disfruta da nosa excelente gastronomía".\nTestemuños arqueolóxicos e da arte rupestre, igrexas, capelas, cruceiros, cruces, petos de ánimas, muíños, serras, fontes, lavadoiros, ríos, praias, viñedos… todo se conxuga á perfección nestas fértiles terras. "Convidamos a visitar O Rosal a todos aqueles que aínda non o coñezan á vez que aproveitamos para desexarlles unhas felices festas e un mellor ano 2009". Para solicitar máis información turística poden chamar aos teléfonos do Concello: 986 62 50 00 ou 986 62 50 17.\nObradoiro sobre técnicas de busca de emprego\nDende o Servizo de Promoción da Muller organízase un "Obradoiro sobre técnicas de busca de emprego" dirixido a mull eres desempregadas do Concello. É este un dos problemas que máis preocupa, polo que é importante coñecer estratexias e recursos para atopar traballo. Trataranse contidos básicos co fin de axudar á inserción laboral nun mundo en permanente cambio: onde buscar, currículum, entrevista, procesos de selección, análise das ofertas, etc. Para máis información contactar con Banesa Cortiñas Brey, Técnica de Promoción da Muller ou no teléfono 986 60 94 50.\nMáis cobertura da rede "wifi" do Rosal\nO Concello do Rosal vén de rematar as obras de ampliación da súa rede Wireless “orosalwireless” cubrindo un 95% do seu territorio. Os novos emprazamentos dan cobertura ás zonas de Pías, Telleira, Cunchada, Fornelos ou Eiras. O ano que vén levaranse a cabo máis ampliacións e reforzos nas zonas onde o nivel de cobertura sexa deficiente ou nulo. Os únicos requisitos para poder empregar o servizo son: estar empadroado no concello e solicitar no departamento informático un usuario/contrasinal de acceso. Ademais débese mercar un equipo cliente (cpe)específico para poder conectarse á rede. Non todos os equipos clientes que se comercializan no mercado son compatibles, polo que o mellor ante a dúbida é dirixirse ao Departamento Informático do Concello.\nPor outra banda, para ter unha cobertura óptima e boa velocidade de navegación e desfrutar así dun bo servizo, é recomendable a colocación dos equipos clientes de conexión no exterior da vivenda, sobre todo nas zonas rurais do Concello. A instalación sería moi similar, para facernos unha idea, á antena de TV ou Radio que temos nas nosas casas. Existen guías de como facer este tipo de instalación e axustala para ter mellor cobertura no foro oficial. Actualmente o número de altas supera as 1300, e seguimos crecendo cada día. A rede posúe unha serie de restriccións como o emprego de programas p2p, ou de descarga directa. Máis información en: http://wireless.orosal.es/foro\nMichelle Jenner (Hombres de Paco) no Rosal\nA actriz Michelle Jenner coñecida nacionalmente polo seu papel de Sara Miranda, moza de "Lucas" na serie de Antena 3 "Los hombres de Paco" visitou de sorpresa na ma ñá do domingo 28 de decembro a nosa Vila. Aquí gravará varias esceas da súa nova película. Escenarios como As Aceñas, a praia de Eiras ou o miradoiro do Niño do Corvo serán enclaves privile-\nxiados que sairán no seu novo film. Nas súas propias palabras "O Rosal es un pueblo maravilloso, estoy encantada de estar aquí". Noticiasorosal estivo con ela no Centro Social Polivalente (na fotografía) onde asinou multitude de autógrafos e afirmou que "los chicos de O Rosal son muy guapos y simpáticos". Agardamos que a súa estadía na nosa vila sexa do seu agrado.\nFestival de Nadal o día 28 no Auditorio\nO domingo 28 de decembro ás 17:30 horas no Auditorio Municipal terá lugar o festival de Nadal que organizan en c olaboración a Escola Comarcal de Teatro e o Concello do Rosal. O festival para toda a familia consta de dúas partes, a primeira corre a cargo da compañía de teatro Albións, que fai unha recreación moi divertida dos paiasos tipo Augusto e Bianco. Bianco é un paiaso "listo" e non pode levar nada a bo término xa que sempre aparece Augusto, o paiaso "parvo" que termina tomándolle o pelo e buscando o lado absurdo da realidade. Sucédense divertidas situacións inspiradas na tradición do circo e nestas personaxes. Na segunda parte do festival rifaranse agasallos entre os que hai unha bicicleta, patíns, contos, balóns, etc. Se promete que haberá sorpresas. Este festival vén a sumarse ao que a Escola Comarcal de Teatro organiza o día anterior en Tomiño:\nNovo horario de Nadal da Biblioteca\nA Biblioteca Municipal do Rosal cambia de horario con motiv o das festas do Nadal. Dende o 22 de decembro ata o 5 de xaneiro abrirá as súas portas en horario de mañá, de 10 a 13 horas. Ata o 9 de xaneiro non se recuperará o horario habitual das tardes. Dende a Concellaría de Cultura lémbrase que na Biblioteca nestas datas -e ao igual que durante todo o ano- "pódese estudar ou navegar pola rede sen coste algún". Para máis información chamar aos teléfonos 986 62 54 07 e 986 62 50 00.\nPresentouse o libro de Tamuxe e Juan Ramón\nO sábado 20 de decembro tal e como estaba programado presentouse no Centro Cultural de Baíña (Baiona) o novo libro dos rosaleiros Xoán Martínez Tamuxe e Juan Ramón Martínez Barbosa que leva por título Santa Mariña de Baíña e o Eremitorio de San Cosme. Aproximación histórica. Presentou o acto a licenciada en Filoloxía Galega, a baiñesa Bárbara Pereira Meneses. Interviron aparte dos autores, o doutor en Historia, o profesor Luis Domínguez Castro e Antonio Mijón Álvarez, presidente da Comunidade de Montes que editou o libro. No público asistente atopábanse entre outras personalidades os arqueólogos Pablo Novoa e Xosé Lois Vilar, o profesor Alberto Valverde, o pintor baionés Caíno, a concelleira de Turismo do Rosal, Ángeles Vicente Manzano, o seu homólogo de Baiona, Ángel Rodal Almuíña, o médico Miniño Costas e diferentes membros pertencentes a colectivos sociais e culturais do Baixo Miño e o Val Miñor. Aquí vos deixamos a reportaxe da presentación do libro: http://picasaweb.google.com/Imaxesorosal/PresentaciNTamuxeJuanRamN#\nEntrega de premios no Centro Polivalente ás gañadoras do II Concurso de Beléns do Rosal\nO sábado 20 de decembro tivo lugar no Centro Social Polivalente a entrega de premios ás gañadoras do II Concurso de Beléns organizado pola Concellaría de Cultura que dirixe Charo Tabales Perozo e a Oficina Municipal de Información Xuvenil (OMIX) que coordina Silvia Baquero Pereira. Como xa tiñamos anunciado o belén gañador na categoría infantil-xuvenil foi o presentado polas irmás Sara e Alba Rodríguez Videira, de Martín. Na categoría adulto o belén vencedor foi o de Lucía Diego Martínez, de Fornelos. Aquí vos deixamos as fotografías deste acto:\nEn tempos de crise, téntase á sorte\nA Administración de Lotería nº 1 do Rosal presentaba o sábado 20 de decembro -a dous días do sorteo de Nadal- un continuo goteo de xente que en ocasións, como mostra a imaxe, producía pequenas colas para "tentar" á sorte.\nDous rosaleiros presentan o seu novo libro\nOs rosaleiros Xoán Martínez Tamuxe e Juan Ramón Martínez Barbosa, presentarán o sábado 20 de decembro ás 8 da tarde, no Centro S ocial e Cultural de Baíña (Baiona) a súa última publicación que leva por título Santa Mariña de Baíña e o Eremitorio de San Cosme. Aproximación histórica. Trátase dun libro de investigación sobre esta parroquia baionesa e o seu antigo e hoxe desaparecido cenobio. O estudo está editado pola Comunidade de Montes de Baíña e consta de 244 páxinas con ilustracións a toda cor. Leva o prólogo de D. Luis Domínguez Castro, doutor en Historia Contemporánea pola Universidade de Santiago de Compostela e profesor no CUVI. Aquí vos deixamos unha pequena entrevista realizada por Antón Ferreira Lorenzo, redactor e coordinador de Galiciasuroeste: http://www.galiciasuroeste.info/rosal.htm\nGañadores do II Concurso de Beléns\nÁs doce horas do día 18 de decembro de 2008, no Centro Social Polivalente do Conc ello do Rosal, reuníuse o Tribunal cualificador do II Concur-\nso de Beléns que foi organizado pola Con-\ncellaría de Cultura e a Oficina de Información Xuvenil. Despois das votacións pertinentes os gañadores deste concurso foron os seguintes. Na categoría infantil-xuvenil o belén gañador foi o presentado por Sara e Alba Rodríguez Videira, d e Martín (O Rosal). Na categoría adulto o belén gañador foi o presentado por Lucía Diego Martínez, de Fornelos (O Rosal). Os gañadores recibirán os premios estipulados nas bases que consisten nun lote de libros para a categoría infantil-xuvenil e dun vale de compra por valor de 100 euros no comercio do Rosal para a categoría adulto.\nOs Reis Magos visitaron O Rosal para recoller as cartas e ilusións dos máis pequenos\nOs Reis Magos de Oriente, Melchor, Gaspar e Baltasar puxéronse o mércores 17 de decembro en contacto co Concello do Rosal e solicitaron un emisario para ir polas escolas da vila para axudarlles á recolleita das cartas dos nenos. Mentres este mensaxeiro real viaxaba por Fornelos, Novás, Marzán, Pías ou Tabagón, as Súas Maxestades visitaban o CPI Manuel Suárez Marquier. Recibidos con algarabía, os nenos ían metendo na urna real as súas misivas mentres o emisario e as SS.MM. os obsequiaban con lambetadas. Os Reis Magos -que mañá xoves seguirán coas súas visitas polas escolas rosaleiras- realizaron a última parada na Casa do Concello antes de retirarse aos seus aposentos para descansar na nosa vila despois de tantos e tantos quilómetros. Aquí vos deixamos a reportaxe desta xornada, previa á grande cita que terán que asumir os Reis cos nenos o 6 de xaneiro:\nNoite máxica de humor no Auditorio do Rosal\nMomento no que se descubriu todo o "lío" na obra Vaia enamoramento\nO domingo 14 de decembro ás 19 horas tivo lugar no Auditorio Municipal un espectáculo de humor digno de lembrar por moito tempo. En primeiro lugar a Asociación de Amigos de Camposancos e o Grupo de Teatro "Fincando o Lombo" presentaron a obra Vaia enamoramento e brindáronnos unha actuación vistosa, animada e con moitas situacións de divertidos "líos" con matrimonio, xefe gay, amante, mordomo e aínda unha secretaria "que o tiña todo ben apuntado" (ou sexa... todo o contrario). Sen dúbida unha obra teatral moi divertida.\nDe seguido actuaron os rosaleiros Roberto Fernández Rodríguez e Francisco Rodríguez Fernández "Os Campelos" que baixo o título Entre a ficción e a realidade ofreceron un show, un repertorio que podemos calificar de "memorable". Augurámoslles moitos éxitos a esta parella de cómicos que fixeron rir a non máis poder a un Auditorio que nas súas palabras "estaba cheo, había que meter a xente cunha pata de cabra, a presión". Aquí vos deixamos un pequeno vídeo dos moitos que gravamos e que co tempo daremos a coñecer:\nBailes na Liga de Amigos de O Rosal\nA Asociación Recreativa e Cultural Liga de Amigos de O Rosal, que e ste ano que remata cumpre o seu XC aniversario, celebra o vindeiro día 31 de decembro a partir das 12 horas da noite, no seu salón de actos, o Baile de Fin de Ano, amenizado polo Trío Stilo. Así mesmo nos comunican que o día 28 de febreiro terá lugar o Baile de Piñata en sesión infantil ás 16:30 horas e xa na sesión para os maiores a actuación da orquestra Oro Negro. Aquí vos deixamos novamente as fotografías da cea conmemorativa dos case 100 anos de vida da sociedade rosaleira:\nCruz Roja Baixo Miño homenaxea o luns día 15 aos seus socios máis antigos\nSegundo nos informa Neli Rodríguez, a Asemblea Comarcal de Cruz Roja Baixo Miño organiza o luns 15 de decembro unha homenaxe aos socios que pertencen a esta institución e que veñen colaborando desinteresadamen te dende fai máis de 20 anos. En concreto cinco particulares e catro empresas: María Emilia Rodríguez Nan-\ndín; César Castro Rodrí-\nguez; Laura Castro Barcia; Victorino Caneiro Fernández; Jaime Álva-\nrez Mauri. En canto a empresas recoñecerase a labor de Camposantos Hostelería; Club Ciclista Guardés; Automóviles de Tuy e Soper S.L. A todos eles se lles fará entrega dunha placa conmemorativa e dun diploma acreditativo da súa fidelidade e compromiso. A cita será no Centro Cultural da Guarda ás 19 horas e está confirmada a presenza do presidente provincial de Cruz Roja, Jorge Araújo Cortegoso, do presidente comarcal Paulino Baz Martínez (na fotografía) e do alcalde do concello guardés, José Manuel Domínguez Freitas. Esta homenaxe ten como principal obxectivo o facer visible e extensivo o agradecemento a todas aquelas persoas da Comarca do Baixo Miño que co seu esforzo e aportación contribúen a mellorar a calidade de vida de moitas outras que se atopan nunha situación de vulnerabilidade. Ao final deste acto se realizará unha breve presentación das actividades desenroladas por Cruz Roja Baixo Miño durante o período 2007/2008.\nPórtico Cerveirense dedícanos tres reportaxes\nXa está na rúa o número 15 correspondente ao mes de novembro de Pórtico Cerveirense. Revista de Informaçao e Cultura para Vila Nova de Cerveira, Vale do Minho, Galiza. Dedícase nas súas páxinas tres reportaxes á nosa vila. Baixo o título Agrupaçâo Musical d o Rosal marco cultural do Baixo Minho a revista afirma que O Rosal "é un concelho da orla ribeirinha do Baixo Minho, onde a cultura aliada á música, e, muito par-ticularmente á música filarmónica sâo uma realidade sempre en desenvolvimento" e falando da nosa Agrupación comenta que "sâo inúmeros os galardôes e prémios". A segunda reportaxe titulada Festas do "Pi-\nlar" e relembrar dos "Cabaqueiros" animaram O Rosal, Pórtico Cerveirense asegura que "os exímios profissionais, que transformaram a Praça do Calvário numa autêntica e viva "Telheira", onde trabalhavam em dois bancos perante numeroso público á feitura de telhas e ladrilhos... podendo dizer-se, sem recelo, os melhores de toda a Espanha". A terceira e última reportaxe baixo o epígrafe Igreja de Santa Mariña do Rosal com trabalho de mestres portugueses establece unha serie de teorías e paralelismos do noso templo parroquial con varias igrexas lusas, sobre todo na feitura do retablo maior, sendo o do altar da matriz de Vila Nova de Cerveira en verdade, moi similar ao da nosa patroa.\nA.C.O.R. celebrou o domingo o seu magosto\nA Asociación de Comerciantes do Rosal que preside Jo sé Martínez González (Pepiño Berdeal) ofreceu o domingo 7 de decembro -con motivo do día do "Comercio aberto"- un magosto gratuito nas inmedia-\ncións do "Edificio redondo", un dos puntos neurálxicos da actividade comercial na Vila. Aquí vos deixamos a nosa pequena reportaxe desta xornada:\nO escultor Julio Martínez expón en Vila Nova\nO sábado 6 de decembro ás 17:00 horas españolas inaugurouse oficialmente en Vila Nova de Cerveira (Portugal) simplyARTE. E spazo dedicado á Arte. Trátase dunha galería interna-\ncional onde se poden ver obras de artistas consagrados de Portugal, España ou mesmo África do Sur. Acolle a exposición permanente dos portugueses Joâo Barroso (art deco), Joâo Marrocos (artes plásticas) e José Manuel Sanches (fotografía). O polifacé-tico artista rosaleiro Julio Martínez Martínez -pese á súa xuventude- foi un dos artistas nacionais convidados a esta mostra na que tamén puidemos disfrutar das obras dos pintores Manuel Cabaleiro, Zacarías González, Leopoldino Filipe Silva, Graziela Teixei ra da Mota, Mário Rebelo de Sousa, Fernando Morales, Basilio Calzado, Francisco Viéitez, a africana Lisa Helen ou o veciño escul-\ntor goianés Magín Picallo. O noso rosaleiro expuxo, entre outras pezas, a súa xa cada vez máis recoñecida escultura de Cleopatra, desper-\ntando unha grande admiración entre o público asistente a esta inauguración no país veciño. Para coñecer un pouquiño máis a Julio botádelle unha ollada á xugosa entrevista que lle fixemos hai uns meses no seu taller de Caselas:\nPresentouse o número 3 da revista Soberosum\nO xoves 4 de decembro tivo lugar a presentación do número 3 de Soberosum, Revista de Estudos do Museo Municipal de Ponteareas nas propias dependencias da biblioteca e museo desta vila. O acto foi presentado polo concelleiro de Cultura pontareán, Andrés Sampedro Fernández, quen deu paso ao coñecido escritor e investigador Clodio González Pérez. Este realizou un repaso d os diferentes volumes de Soberosum, facen-\ndo fincapé nos seus autores e as súas colaboracións ata o presente. Pechou o acto o alcalde de Ponteareas, Salvador González Solla quen recalcou a importan-\ncia desta publicación para a Cultura e a Historia de toda a Comarca do Conda-\ndo, agradecendo a aportación desintere-\nsada de cada un dos seus colaboradores. Precisamente, entre estes, se atopan convidados dous rosaleiros, Xoán Martínez Tamuxe e Juan Ramón Martínez Barbosa que escribiron na sección da revista de Arqueoloxía o artigo que leva por título Algúns gravados rupestres descubertos no concello das Neves. Parroquias de San Xoán de Rubiós, San Xosé e Santiago de Ribarteme. Achegaron tamén estudos histórico-etnográficos personalidades do mundo das letras galegas como o propio Clodio González Pérez, Ernesto Iglesias Almeida, Rafael Sánchez Bargiela, Xoán Xosé Pérez Labaca ou Estanislao Fernández de la Cigoña e Núñez. Aquí vos deixamos a relación completa de autores e os títulos das súas colaboracións no presente tomo de Soberosum: http://acomarca.blogspot.com/2008/12/xa-na-ra-o-nmero-3-de-soberosum.html\nEntrevista en Red.es ao ex-profesor da Mata, Luis Miguel Pérez González\nA semana pasada saíu en Red.es* unha entrevista conce dida por Luis Miguel Pérez González, antigo profesor do Colexio Suárez Marquier do Rosal e na actualidade profesor no Instituto Álvaro Cunqueiro de Vigo. Luis fálanos de como as novas tecno-loxías e Internet teñen revolucionado a maneira de actuar e comunicarse na sociedade e sobre todo dos cambios que el apreciou nos rapaces rosaleiros cando se instalou a rede wi-fi na nosa vila:\n*"Red.es es la entidad pública empresarial adscrita al Ministerio de Industria, Turismo y Comercio (MITyC) encargada de impulsar el desarrollo de la Sociedad de la Información en España y ejecutar proyectos de acuerdo a las prioridades estratégicas de la Secretaría de Estado de Telecomunicaciones y para la Sociedad de la Información (SETSI) interactuando con Comunidades Autónomas, Diputaciones, Entidades Locales y el sector privado en materia de tecnologías de la información y comunicaciones (TIC)".\nMáis novas e reportaxes\nMañá publicaremos a reseña da presentación do nº 3 da Revista de Estudos "Soberosum" do Museo Municipal de Ponteareas que tivo lugar nesta vila o 4 de decembro e que contou coa colaboración e presenza de dous escritores rosaleiros. Tamén faremos un pequeno repaso pola última publicación de "Pórtico Cerveirense" correspondente ao mes de novembro, con múltiples reportaxes do noso concello.\nSeis meses sen "Manoliño"\nO martes 9 de decembro se cumprirán seis meses do falecemento do popular veciño rosaleiro "Manoliño". Cónstanos que moita xente se enterou do seu pasamento por unha breve reseña que publicamos alá polo mes de xuño con motivo da celebración do seu funeral na igrexa de Santa Mariña (http://noticiasorosal.blogspot.com/2008/06/funeral-por-manolio.html). Dende aquí queremos lembrar a este singular home do pobo. ¿Quen non recorda os seus cánticos, oracións e proclamacións... un domingo pola mañá á saída da misa? ¿E as súas increíbles caracterizacións? ¿Ou a cresta que se fixo nunha coñecida peluquería da vila que ata saíu na TV? Esta fotografía cun dos seus "disfraces" foi tomada o día 12 de outubro de 1999, na XII Festa do Cabaqueiro. Facede click sobre a imaxe para ampliala.\nA Agrupación Musical do Rosal inaugura cun concerto os actos do Programa de Nadal\nO domingo 7 de decembro, ás 19:00 horas e despois do magosto (http://noticiasorosal.blogspot.com/2008/11/da-do-comercio-aberto-con-magosto-en-o.html) celebrarase no Auditorio Municipal un Concerto da Banda da Agrupación Musical do Rosal na honra de Santa Cecilia e que servirá de homenaxe para o seu anterior director J. Vicente Simeó Máñez. Máis información no link da Agrupación en "Enlaces de interese". Para ver o programa de Nadal 2008 /2009 do Concello, facede click en:\nReportaxe fotográfica de a3sound nas Aceñas\nReportaxe que nos remite á nosa redacción a3sound realizada o domingo 30 de novembro nas inmediacións da área recreativa do muíño das Aceñas. Observando as fotografías podémonos facer unha idea da temperatura ambiente o do "quentiña" que debía estar a auga. Sen dúbida unhas boas, melancólicas e outonais imaxes dun dos puntos turísticos por excelencia de O Rosal:\nPoema e relato curto gañadores do I Certame literario celebrado no Rosal\nAquí vos deixamos o poema de Antón Ferreira Lorenzo, e o relato de Anselmo Martínez Pena, gañadores do I Certame de Poesía e Relato Curto contra a Violencia de Xénero, organizado polo Servizo de Promoción da Muller do Concello do Rosal. Hai tempo que che roubaron os soños Hai tempo que che roubaron os soños, que che cortaron as ás da liberdade, que che prenderon as esperanzas, pero a nós, a nós ¿que nos importabas? Agochaches a queixa, muda de tanto berrar, no ventre estéril do vento e as bágoas que afogaban os teus ollos perdéronse coas primeiras chuvias de outono, pero a nós, a nós, ¿que nos importabas? Ti nunca tiveches primaveras, nunca; nunca soubeches de flores no teu xardín aldraxado. Nunca os teus soles tiveron albas, pero a nós, a nós ¿que nos importabas? No lenzo branco onde aniñaban os teus ollos baleiros e se encadeaban os días miserábeis da túa existencia, a espátula daquela loucura indomábel debuxou pantasmas vermellas desa vida acabada, pero a nós, a nós ¿que nos importabas? Agora si; agora si que nos importas, agora si… pero agora xa é demasiado tarde. ANTÓN FERREIRA LORENZO Facede click no enlace para ler o relato curto titulado Encontro casual: http://reportaxesorosal.blogspot.com/2008/12/relato-curto-gaador.html\nO Nadal, á volta da esquina\nIluminación de Nadal o ano pasado\nEstamos traballando para en breve ofrecervos as nosas últimas noticias e reportaxes. Comunicámosvos que nos vindeiros días -e debido ás múltiples peticións que chegan ao noso correo- inauguraremos unha nova sección en Noticiasorosal chamada Os vosos anuncios onde poderedes insertar calquera tipo de comunicado de compra-venda, deixar os vosos currículums, demandas de emprego, ofertas, etc. Por outra parte e cambiando de tema, comezamos a ver pouquiño a pouco no Rosal os primeiros preparativos da decoración navideña tanto en institucións, comercios como en casas particulares. Un ambiente de Nadal que nuns días encherá todos os fogares rosaleiros.\nPresentouse o libro "O Miño: unha corrente de memoria"\nA Área Panorámica de Tui acolleu o xoves 27 de novembro a p resentación do volume “O Miño: unha corrente de memoria” . Presentou o mestre Ramón Fernández Leal, veciño rosaleiro. Interviron de seguido Guillermo Rodríguez, director de A Peneira, o músico e pintor Xosé Ramón Paz Antón, pechando o acto Carlos Méixome, director do Instituto de Estudos Miñoranos. Entre o público asistente puidemos saudar ao secretario do Instituto de Estudos Tudenses, Rafael Sánchez Bargiela, ao historiador de Salceda de Casela s, Xosé Manuel Suárez ou a Mario Rodríguez, pintor de Figueiró. Lembramos que o libro presentado tivo a colaboración dos concellos de A Guarda, Gondomar, Mos, Nigrán, O Porriño, O Rosal, Oia, Salceda, Tomiño e Tui. Máis información na nosa anterior crónica:\nEntrega de premios do I Certame de Poesía e Relato Curto do Concello do Rosal\nOs vencedores absolutos deste I Certame, Antón Ferreira Lorenzo e\nReportaxe: SERVIZO DE PROMOCIÓN DA MULLER. CONCELLO DO ROSAL\nO día 26 de novembro levouse a cabo no Salón de Plenos do Concello do Rosal a entrega de premios do I Certame de Poesía e Relato Curto contra a Violencia de Xénero. Este concurso estivo organizado pola Concellaría de Servizos Sociais e Muller e máis concretamente polo Servizo de Promoción da Muller. Neste acto estiveron presentes Mª Carmen Alonso Alonso, concelleira de Servizos Sociais e Muller; Charo Tabales Perozo, concelleira de Cultura e Medio Ambiente; Banesa Cortiñas Brey, técnica de Promoción da Muller; Oliva María Pereira González, escritora e poetisa e Juan Ramón Martínez Barbosa, técnico de Turismo do Rosal. Entre eles, por suposto, os gañadores e verdadeiros protagonistas deste I Certame de Poesía e Relato Curto, Antón Ferreira Lorenzo e Anselmo Martínez Pena, que foron obsequiados con sendas cámaras fotográficas dixitais e cos libros “Cruceiros, Cruces e Almiñas do Baixo Miño. I Concello do Rosal” e “Memoria da XX Festa do Cabaqueiro” do escritor rosaleiro Xoán Martínez Tamuxe.\nResultados deste I Certame: -1º Premio POESÍA, co seudónimo “Baudilio”: Hai tempo que che roubaron os soños de Antón Ferreira Lorenzo, da vila da Guarda. -1º Premio RELATO CURTO, co seudónimo “MarP”: Encontro Casual de Anselmo Martínez Pena, tamén da Guarda.\nPara ver as demais fotografías da entrega de premios facede click en:\nhttp://orosalenimaxes.blogspot.com/2008/11/i-certame-de-poesa-e-relato-curto.html Dende o Servizo de Promoción á Muller dan as grazas a todos os participantes neste I Certame contra a Violencia de Xénero e animan a seguir enviando mensaxes de repulsa ante esta lacra social ao enderezo violenciadexenero@gmail.com. Lembran que todos os traballos participantes estarán expostos na Casa do Concello ata o sábado 29 de novembro e agardan contar coa vosa presenza no II Certame do ano 2009.\nO Día Internacional contra a Violencia de Xénero tamén se celebrou no Rosal\nO martes 25 de novembro e organizado pola Concellaría de Servizos Sociais e Muller do Rosal que dirixe Mª Carmen Alonso Alonso, leváronse a cabo unha serie de actos para conmemorar este día, tales como a celebración do I Certame de Poesía e Relato Curto ou a colocación dun mural que vai de extremo a extremo da Casa do Concello realizado por alumnos de primaria e da E.S.O. do colexio Manuel Suárez Marquier e que reza O Rosal contra a violencia de xénero. En palabras da concelleira Mª Carmen (na imaxe da dereita) quérese "garantir o avance na igualdade e na participación e integración das mulleres na sociedade como cidadás e axentes activos de transformación". Segundo a Técnica de Promoción da Muller, Banesa Cortiñas Brey "este día merecía facer algo, tanto as actividades realizadas polos rapaces do Marquier para conciencialos xa de pequenos, como o I Certame. Pretende-\nmos promover dende o Concello do Rosal co II Plan de Igualdade, que ten unha duración de tres anos (2008-2010), unha serie de actuacións que real-\nmente nos permitan conseguir a igualda-\nde real entre os homes e mulleres rosaleiros". O mér-cores 26 pola mañá entregaranse en dependencias munici-\npais os premios do I Certame de Poesía e Relato Curto.\nNoticiasorosal crea a páxina web "A Comarca"\nDebido a que cada vez nos chegan máis peticións á nosa redacción, decidímonos -sen outro ánimo que non sexa o informar e poñer o noso gran de area á Cultura e ao Turismo- crear a páxina web de amizade e intercambio cultural luso-galaica A COMARCA. Aquí vos deixamos o enlace á mesma aínda que podedes facer click sobre "Baixo Miño e Portugal" que a partir de agora estará tamén presente nesta páxina de todos os rosaleiros, baixomiñotos e interesados en coñecer un pouquiño máis da nosa historia, costumes ou actualidade informativa:\nDía do Comercio Aberto con "Magosto"\nO domin go 7 de decembro celebrarase o Día do Comercio Aberto. Os comercios do Rosal permanecerán abertos esta xornada dominical celebrándose na rúa Ramón Franco, fronte ao popularmente coñecido como "Edificio redondo" no Calvario, un magosto que comezará ás 16:30 da tarde e que se prolongará ata as 18:30 horas. A organización corre a cargo de A.C.O.R. (Asociación de Comerciantes do Rosal).\nÉxito da obra promovida pola Escola Comarcal\nA Escola de Teatro Baixomiñota celebra a grande acollida que tivo a obra “Antibióticos: unha conquista da humanidade que estamos botando a perder” que achegaron á Comarca coa asistencia de máis de 700 nenos. Como xa tiñamos anunciado o mércores en Tomiño e O Rosal e o xoves na Guarda, centos de rapaces disfrutaron da obra teatral didáctica na que se explicou aos nenos entre 8 e 12 anos o que non deben facer cos antibióticos. Segundo declaracións da concelleira de Cultura do Rosal, Charo Tabales Peroz o “Tuve la oportunidad de asistir a la representación y, como conocedora del tema, creo que la concienciación al respecto es muy necesaria y qué mejor manera que sea de forma amena y divertida y dirigida a los más jóvenes, teniendo en cuenta que la educación respecto a cualquier tema debe hacerse desde edad temprana.” A Escola Comarcal de Teatro está xa traballando no guión doutra obra didáctica para representar no 2009, contando coa colaboración de distintas entidades públicas e privadas. “Difundir el teatro entre los mas jóvenes era uno de los objetivos de la escuela de teatro que va necesariamente ligado a la enseñanza”, comenta Enrique Álvarez, Presidente da Asociación Cultural Terras do Baixo Miño que dirixe a Escola de Teatro.\nOs Albariños de O Rosal\nAquí vos deixamos un pequeno vídeo da actuación do grupo de gaitas "Os Albariños de O Rosal" que con motivo da Romaría de San Martiño (http://picasaweb.google.com/Imaxesorosal/RomarADeSanMartiO2008#) ofreceron na cima do Campo do Couto o domingo 16 de novembro .\nCultura Baixomiñota edita a súa revista nº 5\nComeza a ser xa algo habitual atoparnos en calquera lugar público coa revista mensual e gratuita Cultura Baixomiñota. Esta publicación, dirixida por Enrique Álvarez e que conta na súa redacción con Beti Rey e o rosaleiro Juan Ramón M. Barbosa, é xa un referente no B aixo Miño para coñecer todas as actividades culturais, turísticas e de lecer que se desenvolven cada mes na nosa Comarca. Neste número 5 que titulan Outono con tons ocres a revista anúncianos as cores coas que ven a dita estación, as súas festas ou a súa gastronomía, típicas da época. Así mesmo a parte das seccións habituais como son a axenda, as exposicións itinerantes e permanentes, faise alusión ao nacemento da primeira Escola de Teatro Comarcal por iniciativa da Asociación Cultural "Terras do Baixo Miño". No epígrafe Escapada realízase unha reportaxe sobre O Románico en Tomiño, unha ruta de 20 quilómetros e unha hora de duración polos monumentos máis representativos deste estilo arquitectónico (as igrexas de Santa María de Tomiño, San Vicente de Barrantes ou San Salvador de Tebra)\nImaxes e lembranzas dun recente pasado (cap. VI)\nSeguindo coa nosa sección de fotografías e recordos de antano publicamos esta fotografía que nos foi remitida amablemente por María J. Rodríguez, da xuradía de Fornelos. Trátase do mercado que había certos domingos na Praza do Calvario e onde se vendía dende froita, embutidos ou verdura ata roupa e zapatos. Esta imaxe concretamente é do ano 1995 e como se pode observar aínda estaba aberta a "Cámara Agraria Local" e non se construíra algún que outro edificio polos arredores... Facede click sobre ela para ampliala.\nII Concurso de Beléns en O Rosal\nPrimeiro premio do ano 2007: Aula de Educación Infantil de Paradela - Tabagón\nA Concellaría de Cultura, xunto coa Oficina Municipal de Información Xuvenil (OMIX), organizan o II Concurso de Beléns.\nPoderán participar todas as persoas que o desexen. O tamaño, materiais e técnicas empregadas será libre. Os Beléns deberán ser colocados polos seus autores/as ou persoas que os representen no lugar que se lles indique os días 15 e 16 de decembro das 9:00 ás 12:00 e das 16:00 ás 19:00 horas no Centro Social Polivalente. Os traballos presentados estarán expostos a partir do 19 de decembro, data na que se inaugura a exposición e na que se fará entrega dos premios ata o 6 de xaneiro no mesmo centro. A retirada dos traballos deberá efectuarse os días 7 e 8 de xaneiro de 2008 de 17:00h. a 20:00h, perdendo o dereito sobre os mesmos no caso de non facelo. Estableceranse dúas categorías:\n· Infantil-xuvenil: ata os 17 anos.\n· Adulto: a partir dos 18 anos.\nHaberá un único premio para cada categoría:· Lote de libros adecuado ao participante gañador/a para a categoría infantil—xuvenil· Vale de compra por valor de 100 euros no comercio do Rosal para a categoría adulto. A Organización resérvase o dereito de admisión dos traballos presentados a concurso así como de declarar deserto algún ou todos os premios. O fallo do xurado realizarase antes de inaugurarse a exposición.\nPrazo e lugar de inscrición dos Beléns, ata o día 13 de decembro na Oficina Municipal de Información Xuvenil (986 609450). Para ver as fotografías do Concurso do ano pasado facede click en:\nPublicación de fotografías en Noticiasorosal\nUltimamente están chegando moitas peticións e suxerencias de reportaxes ao noso correo electrónico. Intentaremos complacervos na medida do posible. Se queredes que publiquemos algunha nota de prensa, escrito ou artigo, opinión... enviade as vosas colaboracións ao noso e-mail: noticiasorosal@hotmail.com.\nAo igual que se desexades dar a coñecer (a nivel asociación ou particular) algunha fotografía antiga que está no "baúl dos recordos", curiosas ou de interese, mandádenos esa ou outras imaxes acompañadas do voso nome ao mesmo enderezo electrónico. Aquí vos deixamos unhas instantáneas remitidas á nosa redacción por a3sound:\nTeatro para nenos en O Rosal, Tomiño e A Guarda. O mércores 19, no Auditorio\nA Escola Comarcal de Teatro Baixomiñota achega á Comarca tres representacións de teatro para os concellos de O Rosal, Tomiño e A Guarda. A obra representarase gratuitamente e está especialmente deseñada a un público de 8 a 12 anos de forma directa e indirectamente aos pais e nais. Baixo o título "Antibióticos: unha conquista da humanida-\nde que estamos botando a perder" a sesión incorpora tamén un vídeo divulgativo no que figura persoal do Instituto de investigación biomédica da Coruña (Inibic) e que será presentado polos propios investigadores de cada zona. Trátase dunha adaptación teatral para explicar aos nenos que son os antibióticos, para que serven e que ocorre cando se empregan mal. A obra será posta en escea pola compañía Xerpo e grazas á xestión da Escola de Teatro conseguíronse estas tres re presentacións das dez que están comprome-\ntidas para toda Galicia na fase inicial. O proxecto é obra do científico Este-\nban Fernández Moreira e está subvencionado pola Consellería de Industria. En palabras do propio Fernández: «Sempre quixen facer divulgación porque creo que un científico non só ten que xenerar coñecemento, senón tamén transmitilo». As primeiras representacións serán o mércores 19 ás 10:00 horas no Auditorio Municipal de O Rosal e ás 13:00 horas no C.E.P. Pedro Caselles Beltrán de Tomiño. E a última o xoves 20, ás 11: 00 horas, no Centro Cultural de A Guarda. A Escola Comarcal de Teatro conta coa colaboración dos Concellos de O Rosal e A Guarda, tratando de cumprir cun dos obxectivos da escola, que é a difusión do teatro entre os nenos.\nAbrimos nova sección: Cursos e Emprego\nInauguramos este 18 de novembro unha nova sección: Inf ormación para a Xuventude. Cursos e ofertas de emprego (ao final da páxina). Faremos puntualmente -neste tempo de crise- un repaso semanal da actualidade laboral e vos informaremos dos dife-\nrentes cursos que se realicen no Rosal, na zona do Baixo Miño e por que non, da provincia de Pontevedra.\nCelebrouse a Romaría de San Martiño 2008\nCun día de sol, espléndido, grazas quizais precisamente ao "veraniño de San Martiño", a romaría deste santo saíu o domingo 16 de novembro -tal e como estaba previsto- da igrexa parroquial de Santa Mariña, na Praza do Calvario, ás 10'30 da mañá. Multitude de persoas acompañaron á súa imaxe ata a capela que leva o seu nome, en pleno Campo do Couto. Unha vez arriba, previa subida polos muíños do Picón, San Martiño volveu a congregar nas inmediacións da súa ermida preto do millar de romeiros. Ás 12 tivo lugar a Misa oficiada polo abade párroco D. Julio Ramos, asistido por dous irmáns misioneiros. Despois dos actos relixiosos non faltou a tradicional poxa co popular "O Brasileiro" e a merecida comida campestre dos fieis asistentes, amenizada polo grupo de gaitas Albariños de O Rosal. Aquí vos deixamos máis dun centenar de imaxes (algunhas moi curiosas) que captaron os nosos obxectivos. Facede click en:\nII Magosto Parroquial no Rosal\nO sábado 15 de novembro celebrouse un magosto en Barbuntín organizado polas catequistas e colaboradoras da parroquia de Santa Mariña do Rosal que dirixe eclesiasticamente o abade D. Julio Ramos Rodríguez. Xogos populares, dos "de sempre" como o "pañuelo" fixeron que os rapaces asistentes e os que ata alí se achegaron o pasaran en grande mentres o magosto estaba en proceso. Podedes ver todas as fotografías facendo click en:\nAlumnos do Suárez Marquier e da Sangriña visitan a Exposición do Cid\nBaixo a organización da concellaría de Cultura do Rosal que dirixe Charo Tabales Perozo, visitaron a exposición do Cid -que estivo aberta dende o día 3 ao 14 de novembro- preto de 300 persoas. Ademais dende o mércores 12 houbo visitas dos colexios Suárez Marquier (máis dun centenar de alumnos de 2º e 3º da E.S.O.) e do Instituto da Sangriña (45 alumnos de 3º da E.S.O.)\nAquí vos deixamos a nosa reportaxe fotográ-\nfica desta xornada onde os rapaces realizaron diversas actividades sobre a vida e a época de Rodrigo Díaz de Vivar (O Cid Campeador), alternando a visita á exposición con traballos prácticos na biblioteca municipal. Facede click en:\nA Asociación de Mulleres Rurais "Chan dos Casteliños" de As Neves visitou O Rosal\nPrevio contacto coa concellaría de Turismo do Rosal que preside Mª de los Ángeles Vicente Manzano, visitou a nosa Vila o domingo 9 de novembro a activa Asociación de Mulleres Rurais Chan dos Casteliños de As Neves. Á súa fronte, a presidenta Mª Carmen Núñez Rodríguez e a súa secretaria, Mª Carmen Gil Álvarez, concelleira de Cultura e Servizos Sociais dese concello. Ás 11'30 foron recibidas na Praza do Calvario polo guía turístico municipal, facendo a primeira parada na igrexa parroquial de Santa Mariña onde agardaba o noso abade, D. Julio Ramos, quen xentilmente lles daría unhas breves pero interesantes descricións históricas do interior do templo. De seguido dirixíronse ata Martín para realizar a ruta de sendeirismo dos Muíños do Folón e do Picón e admirar este enclave histórico-etnográfico rosaleiro. Despois da camiñata, tivo lugar a comida nun coñecido restaurante ao pé dos muíños, finalizando a súa estadía no Rosal visitando a mostra "El Cid y su época" no Salón de Exposicións do Concello. (Facede click na imaxe para ampliala).\nEntrega de premios no Centro Polivalente ás gañado...\nOs Reis Magos visitaron O Rosal para recoller as c...\nCruz Roja Baixo Miño homenaxea o luns día 15 aos s...\nEntrevista en Red.es ao ex-profesor da Mata, Luis ...\nA Agrupación Musical do Rosal inaugura cun concert...\nPoema e relato curto gañadores do I Certame litera...\nPresentouse o libro "O Miño: unha corrente de memo...\nEntrega de premios do I Certame de Poesía e Relato...\nO Día Internacional contra a Violencia de Xénero t...\nTeatro para nenos en O Rosal, Tomiño e A Guarda. O...\nAlumnos do Suárez Marquier e da Sangriña visitan a...\nA Asociación de Mulleres Rurais "Chan dos Casteliñ...


Consecuencias de non pagar o IVE | Consumer\nConsecuencias de non pagar o IVE\nSi a débeda abónase de forma voluntaria, a multa é inferior que se Facenda reclámalla ao empresario\nData de publicación: Xoves, 04deFebreirode2010\nImaxe: Pascal THAUVIN\nFalta de tesouraría, de liquidez ou de cash. Son expresións que se utilizan de forma indistinta paira dicir o mesmo: escaseza, ou mesmo carencia, de diñeiro. É una situación na que se atopan sumidos un bo número de empresas e de traballadores autónomos españois nestes momentos. A encrucillada á que se enfrontan repítese: non hai diñeiro suficiente paira afrontar os pagos, pero as obrigacións fiscais que deben cumprir son difíciles de esquivar. A declaración trimestral do Imposto sobre a Renda das Persoas Físicas (IRPF) e o Imposto de Sociedades son algúns dos tributos que chaman puntuais ás súas portas. O paradoxo repítese de novo co Imposto sobre o Valor Engadido (IVE). A miúdo, o empresario ten que adiantar sumas de diñeiro paira realizar a súa liquidación trimestral xa que aínda non cobrou as facturas que o reclaman. É posible atrasar o seu pago ata que se teña a liquidez suficiente paira afrontalo? Que repercusións ten actuar desta maneira?\nRecargas e sancións, non é o mesmo\n/imgs/2010/02/cartafol-factura.art.jpgA liquidación do Imposto sobre o Valor Engadido (IVE), en réxime xeral, realízase de forma trimestral en torno ao día 20 dos meses de xaneiro, abril, xullo e outubro. Presentar a declaración fóra deses prazos leva un castigo. A natureza e a contía do mesmo varían en función do tempo que se tardou en cumprir a obrigación fiscal e se Facenda, vía notificación, requiriuno ao empresario ou non. Se non se cursa tal petición, a Axencia Tributaria aplica unha recarga única, sen intereses nin sancións complementarias, salvo se o atraso excede o ano.\nSe non se cursa requirimento previo, a Axencia Tributaria aplica unha recarga única\nSegundo o tempo que transcorra desde o prazo oficial de liquidación do IVE até a presentación final, o importe alcanza:\nO 5% da débeda se esta liquídase dentro dos tres meses seguintes á data de finalización do prazo.\nO 10%, se a declaración efectúase antes de que se cumpran seis meses de atraso.\nO 15% si faise dentro dos doce meses seguintes.\nO 20% si a débeda liquídase una vez transcorridos doce meses desde o fin do prazo. Neste caso, a recarga aumenta con intereses de demora polo tempo transcorrido.\nNo entanto, é posible que a Axencia Tributaria aplique una rebaixa de 1,25 puntos a cada un das porcentaxes de recarga. Sucede así cando se ingresa a débeda na súa totalidade, ou si solicitouse un fraccionamiento das cantidades e Facenda concedeuno.\nCando as cantidades pendentes de ingresar non superan os 3.000 euros, aplícase una multa do 50% da débeda\nPola contra, se una vez excedido o prazo de liquidación o empresario recibe un requirimento de Facenda, en lugar de aplicárselle unha recarga asígnaselle una sanción. A razón é que a Axencia Tributaria estima que incorreu nunha infracción por “deixar de ingresar en prazo” a débeda.\nO importe da sanción depende da cantidade de diñeiro que se debe e doutras circunstancias como a ocultación de probas, o falseo de facturas ou a incorrecta xestión dos libros de contabilidade. Se as cantidades pendentes de ingresar non superan os 3.000 euros, a sanción é leve e aplícase una multa con valor do 50% da débeda. A porcentaxe alcanza o 100% si a infracción é grave porque o pasivo supera a citada cantidade ou porque, con independencia do diñeiro que se deba, o empresario utilizou facturas, xustificantes ou documentos falsos. A sanción é considerada moi grave si descóbrese que o empresario empregou calquera medio fraudulento. Nese caso, é posible que a multa pecuniaria alcance o 150% da débeda.\nIr á páxina seguinte: Como solicitar un adiamento »\nAxencia Tributaria débeda empresario hacienda-gl multa-gl


Web Educativa do Concello da Coruña - Fórum Metropolitano\nInicio > Libro Dixital 2014-2015 > Outros recursos municipais de interese educativo > Fórum Metropolitano\nO Fórum Metropolitano é un CENTRO DE SERVIZOS INTEGRADOS no que se encontran situadas unidades que prestan servizos culturais e educativos (biblioteca, cines, auditorio, Centro de información xuvenil...) xunto con espazos que prestan servizos de carácter autónomo (centro de actividades sociais), e servizos administrativos.\nO centro é un equipamento municipal para a xestión administrativa, a acción cultural e social, con incidencia no ámbito sociocultural e cun carácter polivalente que integra unha pluralidade de servizos que buscan cubrir necesidades de individuos, familias e grupos sociais da súa zona de influencia (colectivos do barrio) e da cidade, en xeral, facilitando a convivencia e interacción de persoas de diferente formación, afeccións e intereses (integrador da diversidade) e propiciando a cooperación de asociacións e axentes interesados nunha mesma dinámica (integrador do tecido social).\nPROGRAMA DE LECER CULTURAL E SOCIAL\nEste programa xestionouse os últimos anos grazas a un convenio de colaboración con Radio ECCA Fundación para a educación de adultos.\nDar alternativas para o tempo libre dos cidadáns levando a cabo actividades que permitan o desenvolvemento de distintas habilidades que sirvan para a adquisición de capacidades e que lles resulten gratificantes e enriquecedoras.\nPromover valores de educación cívica establecendo espazos e momentos de relación social, fomentando a integración das persoas desde un programa formativo e desenvolvendo estratexias para unha mellor convivencia.\nUtilizar a cidade e os seus recursos como referencia e recurso de formación permanente da cidadanía, co obxecto de converter a cidade e o medio urbano como elementos de onde parten centros de interese permanentes.\nPotenciar a demanda da cidadanía na oferta de lecer e educación permanente, a través de actividades puntuais que mostren o valor da proposta formativa do Fórum.\nFomentar a sociabilidade das persoas, potenciando as relacións entre os participantes e evitando, na medida do posible, a formación de grupos uniformes de idade, sexo, etc.\nO programa está constituído por talleres, clubs, círculos, campamentos e outras actividades puntuais.\n- Abordan unha diversidade de contidos. Desenvólvense en dous ciclos:\no Programa de outono, de setembro a decembro.\no Programa de primavera, de febreiro a maio.\n- Dentro de cada ciclo a duración dos talleres é variable e están dirixidos por un profesional especialista.\n- Destinatarios: a oferta vai dirixida ás persoas empadroadas no municipio con carácter preferente.\n- Condicións de participación:\no Débese realizar unha inscrición para cada ciclo.\no Cada persoa só se pode inscribir ao mesmo tempo nun máximo de dous talleres (nas outras actividades non hai límite). Se quedan prazas sen cubrir nalgún taller, poderán acceder a elas todos os interesados, aínda que xa teñan cuberto a cota anterior.\no As prazas vanse adxudicando por sorteo.\n- Destinatarios: están constituídos por persoas, sen límite de idade e interesadas nun mesmo tema ou que teñen unha mesma afección e queren desenvolvela.\no Fórmanse tras petición dos interesados e unha vez designada unha persoa voluntaria que asumirá tarefas de coordinación e dinamización dentro do grupo.\no Unha vez constituído un club, as persoas interesadas en integrarse nel deberán cubrir unha solicitude e esperar a que existan prazas dispoñibles.\n- Destinatarios: están constituídos por persoas, sen límite de idade e interesadas nun mesmo tema ou que teñen unha mesma afección e queren desenvolvela dirixidas baixo a dirección dun especialista profesional con carácter de voluntariado.\no Débese realizar a inscrición no círculo.\no As prazas vanse adxudicando por orde de solicitude.\n4. ACTIVIDADES PUNTUAIS\nSon propostas específicas sobre temáticas concretas, festividades de relevancia ou tradición ou con motivo da clausura do programa, cun carácter aberto para a cidadanía e procurando o protagonismo das persoas inscritas na organización. Co fin de ofrecer momentos de recreación puntuais ao longo da tempada e de que se coñeza a oferta e a dinámica do centro, ademais de potenciar a relación entre os participantes do programa de lecer.\nPROGRAMA DE OCIO CULTURAL E SOCIAL\nTIPOLOXÍA DE ACTIVIDADE\nSede: r/ Río Monelos, 1 (15006)\nTeléfono: 981 184 293\nCorreo electrónico: forum@coruna.es\nDirectora: Begoña Llamosas\nAnimadora sociocultural: Laura Cedrón Puente\nCorreo electrónico: forumocio@coruna.es


Audiencia Nacional revoga a 'ilegalización' de Causa Galiza mais mantén o proceso contra 9 dos seus militantes\nEncausados na ‘Operación Jaro’ afirman nunha comparecencia pública que o independentismo “gañou un pulso” ao tribunal español. Anuncian iniciativas e accións a desenvolver nestes meses, entre elas unha denuncia perante a ONU, para lograr agora que se arquive o proceso contra os 9 independentistas para os que se manteñen as acusacións de “integración en banda armada” e “enaltecemento do terrorismo”.\nFotos: Natalia Porca\n"É un duro golpe ao entramado terrorista" afirmou Santiago Villanueva, delegado do goberno español en Galiza, en outubro de 2015 a raíz da operación policial que detiña 9 militantes de Causa Galiza e levaría a suspender a organización. Trece meses despois da prohibición das súas actividades, Causa Galiza recupera a condición de organización política legal. A Audiencia Nacional deixa sen efecto a suspensión cautelar da organización independentista, decretada por este mesmo órgano por un período dun ano e con posibilidade de o prorrogar a outro. A decisión de devolver a Causa Galiza a condición de organización política legal adóptase após solicitar a representante legal da organización independentista que “se deixe sen efecto a suspensión cautelar”. Unha petición da cal o Xulgado de Instrución deu coñecemento ao Ministerio Fiscal, que non se opuxo á mesma. Deste xeito, cesa a ilegalización de facto de Causa Galiza, unha demanda partillada por ducias de axentes políticos e sociais que nestes meses solicitaron a fin desa suspensión.\nDenunciarán o Reino de España perante a Comisión de detencións arbitrarias da ONU.\n“O independentismo gañou un pulso á Audiencia Nacional”, manifestou Joam Peres na comparecencia pública desta terza feira en Compostela dos encausados na ‘Operación Jaro’, que estiveron arroupados por amigos e familiares. Peres, que fixo de voceiro, considera que o feito de que Causa Galiza volva á legalidade “é un pau para o proceso represivo iniciado na Operación Jaro”. Demóstrase, dixo, a mentira “do discurso da Garda Civil e Audiencia Nacional” que situaba CG como brazo político dunha organización armada.\n“A militancia logrou dar a volta a ese discurso”, engadiu, lembrando que ao longo destes meses “lanzáronse” desde medios de comunicación e Ministerio de Interior, “unha campaña de criminalización” das persoas detidas e da organización independentista. “Co auto da Audiencia Nacional na man fican desmontados eses discursos”. O retorno á legalidade, aponta, “é froito da solidariedade” e “da denuncia”.\n“O independentismo gañou un pulso á Audiencia Nacional”\nProceso aberto e novas iniciativas\nCausa Galiza é, pois, legal e os propios comparecentes anunciaron que van retomar os trámites para que CG figure no rexistro de partidos do Ministerio como ‘partido’. Porén, a AN mantén o proceso aberto contra os nove independentistas militantes de Causa Galiza detidos na 'Operación Jaro' e aos que acusa de enaltecemento do terrorismo e integración en banda armada. Joam Peres destacou o paradoxal de que se manteñan os cargos contra militantes de CG mentres a organización volve ser legal.\nQue o proceso continúe aberto contra estas persoas obriga a manter accións e iniciativas até que se arquiven estas causas. Joam Peres anunciou algunhas delas, que van decorrer nos seguintes meses: a presentación dunha denuncia contra o Reino de España perante a comisión de detencións arbitrarias da ONU, o impulso dunha iniciativa popular integrada por persoas de diferentes sectores para exixir que se arquive o proceso; e a convocatoria en abril dunha manifestación nacional con esa mesma demanda. Perto de 80 axentes políticos e sociais denunciaron ao longo destes meses o proceso contra Causa Galiza.\n“Co auto da AN na man, fica desmontado o discurso de mentiras e criminalización contra os detidos e contra Causa Galiza que se lanzou durante estes meses”\n“Aguantar o tirón”\nPara os encausados hai unha “aposta represiva” nun escenario de “crise do modelo de Estado”. O independentismo é un problema para o Estado en Catalunya e en Euskal Herria. En Galiza a aposta é “reducilo a un problema de orde pública para tratalo en chave policial”. Joam Peres considera que ao longo destes meses evidenciouse que “o independentismo foi quen de aguantar o tirón represivo”. Mesmo de volver ao seu favor unha causa que “ficou evidente que foi unha montaxe” perante diversos sectores sociais.\nA isto engádese, dixo, que o independentismo é a “única posibilidade de futuro que ten o noso pobo”. Puxo a AP9 e da cota de sardiña como dous exemplos concretos de como Galiza carece de poder de decisión sobre cuestións chaves que teñen a ver no seu día a día e con consecuencias directas sobre miles de persoas. De aí que sexa mester unha ferramenta independentista, anunciando que nos vindeiros meses manteranse contactos e xuntanzas para “organizar un proxecto político imprescindíbel” para Galiza.\npolítica Causa Galiza audiencia nacional Operación Jaro\nAuto da Audiencia Nacional deixando sen efecto a suspensión de Causa Galiza\nAudiencia Nacional revoga a 'ilegalización' de Causa Galiza mais mantén o proceso...\nO PSOE aproba en solitario uns orzamentos que afirma que sitúan Vigo “á cabeza de España”\nA lea de Iglesias e Errejón comezou hai dez meses en Galiza\nAna G. Liste 24/01/20


Jacobo Paz, Rubén Ruibal e Vanesa Sotelo\nEstigma é o resultado do proxecto de dramaturxia residente DramA3, iniciado no verán de 2007 como exercicio de escrita a tres bandas a cargo dos autores Jacobo Paz, Vanesa Sotelo e Rubén Ruibal, último Premio Nacional de Literatura Dramática.\nDani Salgado, coordinador do proceso de escrita, exerce agora como director escénico desta montaxe, para o que comezou o traballo cun reparto para cinco actores: Xavier Deive, Xosé Manuel Esperante, Clara Gayo, Vicente de Souza e María Tasende Cotelo.\nA acción sitúase nunha illa case deserta na que, trala erupción dun volcán, unha muller investiga unha masacre, dous irmáns enfrontan o destino que levan marcado na pel, unhas voces do pasado interfiren no presente dunha parella e, baixo a sombra duna figueira, aparece un descoñecido. Morte, terra e memoria son os elementos que guían esta nova proposta do CDG nunha peza chea de suspense.\nJacobo Paz (A Coruña, 1979)\nExperto en Cine e Teatro pola Universidade da Coruña, foi guionista de series de televisión como "Pratos combinados" ou "As leis de Celavella", traballo polo que recibiu o Premio Mestre Mateo da Academia do Audiovisual Galego ao Mellor Guión 2005. Ten publicados dous libros individuais e máis dunha ducia de pezas teatrais en revistas especializadas. Foi redactor dos reality-shows "Costa Oeste" (Filmanova, 2007), "Translatio" (Filmanova, 2007) e "O Gran Camiño" (Filmanova e Continental, 2007), adeamais de escribir as curtametraxes "Sanatorio" (2006), "Masacre" (2006), "Suicidio S.A." (2006), "Amigas íntimas" (2004) e "De putas" (2002). Tamén escribiu e dirixiu os videoclips "El adiós" (2004) para Nolothil e "Toxic Girl" (2006) para o Festival On & Off de Ribadeo sobre o tema do grupo galego The Homens. Na actualidade realiza documentais e desenvolve formatos para televisión.\nRubén Ruibal (Ribadeo, 1970)\nLicenciado en Filoloxía Inglesa, formouse xunto ao dramaturgo Roberto Vidal Bolaño con quen colaborou na compañía Teatro do Aquí actuando nas obras "A ópera de A Patacón" (1994), "Touporroutou da Lúa e do Sol", "Anxeliños" (1997), "Rastros" (1998), "Criaturas" (2000) e "Animaliños" (2002). Tamén exerceu de axudante de dirección en "Doentes" (1998), "Sen ir máis lonxe" (1999) e "Os Papalagui" (2001).\nNo ano 2000 crea, xunto con Carlos Losada, a compañía Teatro Cachuzo, que levou ás táboas as súas primeiras obras "Fume" (2000) e "Nunca durmo", de Erik Cachuzo (2003). Outras pezas súas foron representadas por Patatín & Patatán Superproductions, como "Traffic: arroz mubi" (2004) e "¡Triumfadores! (2005)". Para o CDG foi axudante de dirección na produción "Xelmírez ou a gloria de Compostela" (1999) de Daniel Cortezón, e interveu en "Rosalía" (2001) de Ramón Otero Pedrayo, ambas as dúas baixo a dirección de Vidal Bolaño.\nTras a morte de Vidal Bolaño en 2002, e a desaparición de Teatro do Aquí, cesa a súa actividade como actor e céntrase en escribir. No ano 2005 gaña o Premio Álvaro Cunqueiro con "Limpeza de sangue. O sangue fai ruído", obra publicada en xaneiro de 2007 por Edicións Xerais de Galicia co apoio da AGADIC, e recibe en outubro do 2007 o Premio Nacional de Literatura Dramática, que premia anualmente ao mellor libro de teatro editado en calquera das linguas do Estado español.\nVanesa Sotelo (Cangas, 1981)\nLicenciada en Ciencias da Información, forma parte dun grupo de dramaturgos novos que entran no mundo do teatro pola man da actividade dramática no instituto ou na universidade. A súa experiencia teatral comeza como actriz na Aula de Teatro da Universidade de Santiago no ano 1999 e continúa coa compañía Teatro no Aramio para a que escribe a peza "Azotea" (2003). A continuación marcha a Francia cunha bolsa Erasmus e pasa a formar parte dos grupos de Université de Rennes II e da Asociación de Amphi-Théâtre. Ao seu regreso, volve a contactar con Teatro de Aramio e dirixe as montaxes "O asasino sorrinte" (2005) de Jean Marie Piemme, espectáculo premiado no certame Na Vanguarda, e "E os cans calaban", de Aimé Casaire (2006).\nColaboradora e membro do Consello de Redacción da Revista Galega de Teatro, actualmente cursa a especialidade de Dirección de Escena na Escola Superior de Arte Dramática de Galicia (ESAD).\nDani Salgado (Ourense, 1974)\nAutor e director teatral, estreouse no teatro profesional a cabalo entre Galiza e Barcelona. Rematou os estudos de Interpretación no Instituto de Teatro e das Artes Escénicas do Principado de Asturias e, posteriormente, licenciouse en Dirección Escénica e Dramaturxia no Institut del Teatre de Barcelona, onde preparou o Doutorado en Artes Escénicas.\nCando aínda era estudante de último curso no Institut del Teatre, conseguiu unha bolsa para novos autores, o proxecto "T-6", que implicaba a montaxe do texto no Teatre Nacional de Catalunya. O seu traballo titulouse "El clavicèmbal" (2002) e dirixiuno Lourdes Barba. Tamén presentou un "Macbeth" de peto no xa desaparecido Teatre Malic de Barcelona. Logo preparou unha serie de ensaios abertos no Teatre Lliure de Barcelona sobre Wittgenstein, Warhol, Pessoa e Camus e no ano 2004 provocou e sorprendeu coa parodia "Porno", que foi estreada no Teatre Lliure e obtivo unha excelente acollida crítica. Para o CDG foi axudante de dirección en "O ano do cometa", a obra que Quico Cadaval dirixiu no 2004.\nPublicou os libros "A dirección de actores" (Galaxia, 2006) e "O proxecto de escenificación" no libro Manuel Lugrís Freire: do texto ao escenario (Galaxia, 2006). Como docente, impartiu clases de Dramaturxia (Campus Universitari de la Mediterrània, 2004) e de Teoría Teatral (AULES, Barcelona, 2003-2004). Desde setembro de 2005 é profesor de Dirección de Escena na Escola Superior de Arte Dramática de Galicia, traballo que desenvolve na actualidade.\nXavier Deive: Tadeo\nXosé Manuel Esperante: Eloi\nClara Gayo: Elsa\nVicente de Souza: Clemente\nMaría Tasende Cotelo: Sara\nAxudante de dirección: Andreu Raich\nMeritorio de produción: Marta Lago\nDeseño do espazo escénico, vestiario e atrezzo: Joan Galí\nAxudante do deseño do espazo escénico e vestiario: Alex Aviñoa e Laura García\nDeseño do espazo sonoro: Rademakers/Sitges\nMovemento escénico: Andreu Raich\nMaquillaxe: Dolores Centeno\nRealización do audiovisual: Alex Rademakers\nPostprodución do audiovisual: Francesc Sitges\nRealización da escenografía: Talleres AGADIC, Escenoset e Las Carmelas\nRealización vestiario: Carmen Pazos\nCaderno pedagóxico: Carlos Labraña - GALIX\nRevisión lingüística: Rossetta\nCoordinación de Espazos CDG: Xocas López\nTui, no Teatro Área Panorámica\nXoves 22. Función para institutos. 11:00 horas\nVenres 23. Función. 21:00 horas\nNarón, no Auditorio Municipal\nVenres 30. Función. 20:30 horas\nSábado 31. Función. 20:00 horas\nVenres 6. Función. 21:00 horas\nVigo, no Centro Cultural Caixanova\nVenres 13. Función. 20:30 horas\nSábado 14. Función. 22:30 horas\nRibadeo, no Auditorio Municipal\nVenres 20. Función. 11:00 horas\nDomingo 22. Función. 20:30 horas\nVilagarcía de Arousa, no Auditorio Municipal\nVenres 27. Función. 21:00 horas\nA Coruña, no Teatro Colón\nMércores 2. Función. 20.30 horas\nXoves 3. Función. 20.30 horas\nDossier de prensa Estigma\nCaderno pedagóxico Estigma


O metal da provincia da Coruña irá á folga o 22 e 27 de xuño e o 4 e 5 de xullo - CIG: Confederación Intersindical Galega\n28 Novembro 2021 16:31\nO metal da provincia da Coruña irá á folga o 22 e 27 de xuño e o 4 e 5 de xullo\nHai 25 anos que na provincia non se convoca un paro xeral neste sector\nconvenio do metal\nfolga do metal\nA Coruña - 09 Xun 2017\nRepresentantes de CIG, CCOO e UGT rexistraron este venres no edificio administrativo da Xunta en Monelos, a convocatoria de folga que os días 22 e 27 de xuño e 4 e 5 de xullo se desenvolverá no sector de siderometal da provincia da Coruña. A decisión de ir a paros xerais chegou logo do fracaso estrepitoso da mediación solicitada pola patronal, nunha manobra a través da que, denunciaron, pretendían dilatar sen fin a negociación do novo convenio colectivo e neutralizar a capacidade de mobilización.\nO secretario nacional da CIG-Industria, Xoán Xosé Bouzas Aboi "Tupi" subliñaba o histórico desta convocatoria, xa que hai 25 anos que o metal da provincia da Coruña non desenvolve unha folga sectorial. Neste senso, engadiu que o paro afectará a todas as empresas rexidas polo convenio de siderometalurxía e que suman arredor de 18.000 traballadores e traballadoras.\nSobre os motivos que levan á folga, Tupi salientou que xa pasaron máis de dous anos dende o inicio das negociacións, pero estas resultaron infrutuosas pola posición de bloqueo que mantén a patronal, que mesmo veta discutir cuestións que a parte social considera fundamentais: como a reactivación de determinados complementos que xa había no convenio, recuperar a revisión salarial, incluír a subrogación do persoal das contratas, a xestión das mutuas, limitar a utilización das ETTs; ou outros temas como a regulación das gardas localizadas fóra de xornada ou a mellora das licencias retribuídas.\n"Logo de dous sen avances e de aceptar incluso someternos á mediación do AGA que propuxo a patronal , as posturas están demasiado distanciadas e non nos queda máis remedio que convocar folga", afirmaba o secretario nacional da CIG-Industria tras o rexistro da convocatoria na delegación da Xunta da Coruña. Un tempo de espera que considerou "máis que abondo" para chegar a un acordo e acadar un convenio digno. "Non agardamos máis, se a patronal pensaba que con meternos no AGA ou estar dilatando a negociación ía paralizar as mobilizacións estaba equivocada".\nPara reverter este bloqueo, o responsábel da Federación de Industria da CIG lanzou un chamamento a todos os traballadores e traballadoras a secundar as xornadas dos días 22 e 27 de xuño e o 4 e 5 de xullo e demostrar a disposición do sector a pelexar por mellorar unhas condicións laborais e salariais "conxeladas dende o ano 2014".\nCoincidindo coas xornada de paro, as centrais sindicais teñen previsto realizar tamén mobilizacións en distintos puntos da Coruña, Ferrol e Santiago que fican por concretar.\nA CIG convoca folga no sector do metal da provincia de Pontevedra para rexeitar «o convenio da traizón»\nA CIG non asinará o convenio do metal da Coruña por estar moi lonxe dos obxectivos que levaron á folga\nMiles de traballadores/as do metal marchan pola Coruña en demanda dun convenio provincial digno\nA sexta xornada de folga no metal coruñés consolídase e rexistra un seguimento maior que as anteriores


A "emerxencia económica" trae a folga xeral a Ferrolterra, Ortegal e Eume\nAs comarcas de Ferrolterra, Eume e Ortegal vivirán o vindeiro 25 de febreiro unha xornada de folga xeral convocada pola CIG, CCOO e UXT diante do que consideran unha "situación de emerxencia social e económica" da zona nestes momentos.\nTraballadoras e traballadores do estaleiro de Navantia Ferrol e da auxiliar nunha concentración en Ferrol (Foto: Europa Press)\nA. Escuredo 21:02 do 21 de xaneiro de 2021\nOs anuncios de fechamentos definitivos da planta de Gamesa nas Somozas e de Endesa nas Pontes así como a falta de carga de traballo de Navantia confirmaron unha situación extrema que os sindicatos denunciaron en varias ocasións, a última en decembro realizando unha cadea humana entre Ferrol e Narón. Agora, desde a CIG, CCOO e UXT fan un chamamento, a través dun comunicado conxunto, á folga xeral para o día 25 de febreiro.\nAs organizacións sindicais poñen como prioridade accións concretas de carácter "urxente". Sinalan que "só vale actuar, e iso é o que demandamos: carga de traballo para o naval, unha transición ecolóxica xusta, sen perda de postos de traballo" como aconteceu nos últimos meses.\nManel Grandal (CIG Ferrol) afirma que a actual situación "non é unha sorpresa", en todo caso si "é unha sorpresa que non haxa resposta da Xunta e o Goberno español a estas alturas". Afirma a Nós Diario que as Administracións "sabían que pasaría" e aínda así "os orzamentos que fixeron para estas comarcas foron o que foron".\nOutro sindicalista, Santiago Díaz (CCOO-Ferrol), amosa a súa sorpresa a Nós Diario polo feche "dun fabricante de pás de eólicos" cando "a poucos quilómetros está a central das Pontes que aseguran que o seu futuro está nese sector das renovábeis". Nese tema os sindicatos reclaman "proxectos de enerxías renovábeis que leven acompañados proxectos industriais", infraestruturas que "se deben desde hai décadas, así como investimentos que atraerían proxectos industriais", tendo en conta "un plan integral da ría de Ferrol que faga revivir o sector marisqueiro".\nXuntanza de alcaldes, empresarios e sindicatos\nAs alcaldías de Ferrol, As Pontes, As Somozas, Cabanas, Cariño, Cedeira, Cerdido, Mugardos, Narón, Neda, Pontedeume e Valdoviño mantiveron hoxe unha reunión telemática con representantes da CIG e CCOO así como con tres asociacións do empresariado. Do encontro xurdiu a proposta de convocar ao Goberno español da Xunta e ao central "á mesa de traballo que se vai a constituír coa participación dos representantes políticos, empresariais e sindicais". As demandas coinciden coa petición de carga de traballo para Navantia e a procura de "alternativas aos feches".\nAs alcaldías nacionalistas de Fene, Moeche e San Sandurniño, rexeitaron participar, debido "ás continuas modificacións na fórmula da convocatoria, así como no número de participantes" considerando que "o PSOE, co alcalde de Ferrol á cabeza, parece estar máis preocupado na forma en que se faga a reunión que no tema que se vai a tratar".\nO BNG denuncia o seu "abandono sistemático"\nA portavoz nacional do BNG, Ana Pontón, responsabiliza do feche de empresas nestas comarcas tanto á Xunta como ao Goberno central polo "abandono sistemático e continuado" destas zonas. A nacionalista acusa ao Executivo autonómico de "non ter unha política industrial para esta zona" e de "non dispor dunha estratexia que poida salvar o tecido económico e produtivo". En relación ao Goberno español, Pontón asegura que "leva décadas practicando unha política sistemática de desmantelamento do sector naval". Para o Bloque hai que actuar no caso da central térmica de Endesa, a planta de Siemens Gamesa, o sector naval e a situación das mariscadoras e dos mariscadores que explotan a ría.\nO secretario xeral do PSdeG, Gonzalo Caballero, propuxo, polo seu lado, a creación dun "plan de industrialización prioritario para Ferrolterra" no que se inclúan todas as políticas industriais que permitan coordinar ao conxunto das administracións, empresarios e sindicatos para "sacar a comarca adiante". Avanzou, ademais, que levará ao Parlamento galego "un plan Ferrolterra" asegurando que se dediquen "parte dos fondos europeos e do Estado, máis de 1.100 millóns este 2021, para esta comarca".\neume navantia ferrolterra endesa siemens-gamesa\nUnha nova taxa de residuos compromete Sogama, Endesa e as cementeiras\nAs axencias de viaxes reclaman á Xunta axudas directas para subsistir


O BNG denuncia escurantismo na contratación do servizo de limpeza da Xunta e pide nova licitación - Novas - BNG - Bloque Nacionalista Galego\n11 Abr 2017 ás 14:38\nmontse-prado limpeza xunta parlamentogalego\nMontse Prado levou á Cámara as irregularidades da actual concesionaria e advirte que as empresas galegas do sector quedan excluídas de concursar\nO BNG denuncia o escurantismo co que a Xunta está levando a cabo licitación do servizo de limpeza dos edificios administrativos e pide que se paralice o actual proceso de contratación para realizar un novo contrato que non exclúa ás empresas galegas do sector en beneficio de empresas de fora.\nA deputada Montse Prado trasladou ao Parlamento as irregularidades denunciadas polo comité da actual empresa concesionaria, Limpezas Pisuerga Grupo Norte, tanto laborais como de incumprimento do actual contrato formalizado en 2014, e criticou a falta de resposta á solicitude de información do BNG para aclarar as denuncias. “Un escurantismo que non ten explicación, pois tanto a empresa como a Xunta deberían ser as máis interesadas en despexar calquera dúbida”.\nEntre as irregularidades, persoal que figura en determinados servizos pero que non existen na realidade, -por exemplo para o control de pragas-, cargos de responsabilidade que son descoñecidos polo cadro de persoal pero que perciben cuantioso pluses. “Tratan de inflar os custes actuais de cara o proceso de licitación”, argumentou Prado.\nA estas denuncias hai que engadir que todo o sector da limpeza de Galiza trasladou aos grupos parlamentarios a súa preocupación por este proceso de macro concurso, “que deixa fora a todo o tecido empresarial galego do servizo de limpeza”, mesmo a aquelas empresas que xa estaba prestando algún tipo de servizo na Administración.\n”Arredor de 50 pequenas e medianas empresas excluídas deste macro concurso o que implicará a perda de postos de traballo e o BNG está coas empresas galegas”, indicou Prado, quen pese a negativa do PP ratificou a súa petición de paralizar o actual proceso de licitación e iniciar un novo sen irregularidades e que non exclúa ás empresas do sector da limpeza do país.\nO BNG denuncia a masificación do centro de saúde de Acea da Ma e demanda a posta en marcha do de Portádego


"O Concello non está afeito a que o fiscalicen nin o critiquen"\nMARÍA FERREIRÓS, PORTAVOZ DO PSOE DE VALGA\n07 noviembre 2018 17:49 h.\nConcello de Valga Valga María Ferreirós Elecciones municipales 2019\nNas últimas eleccións municipais encabezou a candidatura do PSOE, que duplicou o seu número de concelleiros, pasando de dous a catro. Cunha muller acabada de chegar á vida política municipal como voceira, o partido traballou arreo, e a mellor proba é a presentación de 43 mocións nos plenos, das que só tres foron aprobadas polo Goberno do PP.\nO PSOE anunciou recentemente que confía de novo en María Ferreirós para que encabece a candidatura ás eleccións municipais que se celebrarán no ano 2019.\nEn que argumentos se basea o seu partido para confiar en que haxa relevo no Concello de Valga?\nNa necesidade dun cambio de maneira de gobernar e de afrontar os retos de futuro cunha planificación, e non de maneira improvisada. Este Goberno está ancorado na década dos 90 e non entende como funciona a sociedade e os homes e as mulleres deste século. Por outra banda, levamos máis de tres anos traballando cun ritmo intenso e con seriedade, nos que estivemos presentes en moitas actividades e achegámonos ao sector empresarial e as asociacións para coñecer as súas necesidades e inquedanzas e saber como ven Valga.\nÉ Valga un concello interesado pola vida política municipal?\nViviuse bastante de costas á política, pero penso que as xeracións máis novas están máis informadas, ven o que está pasando noutros concellos, teñen unha visión máis crítica e demandan servizos de calidade. Nós apostamos por transmitir toda a información posible e pola transparencia e, cando é a así, e máis doado que a xente pregunte e se interese.\nA continuidade nun cargo fai ás veces que se confundan as críticas á xestión coas descualificacións persoais. Pasa isto en Valga?\nPara calquera xestión básica aínda segue a política de pasar polo despacho. Hai un equipo de goberno que non está afeito á fiscalización de gastos nin ás críticas por parte da oposición e quere esparexer a idea de que buscamos a confrontación e de que somos uns maleducados.\nCal é o balance do PSOE?\nLevamos presentadas 43 mocións nos plenos, das que só apoiaron tres. Se non quixeramos colaborar co Goberno non o faríamos. Eles buscan a confrontación e usan todos os medios municipais, como a radio e as redes sociais, porque é a única forma que teñen para tratar de desacreditarnos.\nCansa moito traballar dende as bancadas da oposición?\nNon. Estamos nun bo camiño, imos tendo resultados, como impedir a construción do polígono industrial ou que Castelao Bragaña renunciase ao título de Fillo Predilecto. Acadamos cousas pouco a pouco. Resulta apaixonante traballar na política municipal.\n"Estaría dispostísima a manter un debate co candidato do PP e xa o estaba nas anteriores eleccións, pero non quixo"\nFala de Castelao Bragaña, pero o Concello no lle retirou o nomeamento, senón que renunciou a el.\nNon sabemos ata onde chegou a presión do Concello para que o fixese. Sería moito peor que llo retirase porque resultaría violento. Se o fixese, o Goberno local marcaría distancias, pero defendeuno durante dous anos e púxose a carón dun machista.\nQue valoración fai do tratamento que fai o Concello da imaxe dunha figura como La Bella Otero.\nSe no 150 aniversario do seu nacemento a única ocorrencia é promocionar a súa imaxe máis superficial, como pretenden, iso quere dicir que non profundaron no significado desta figura de renome mundial. Temos un Goberno que non ten unha visión feminista nin entende o que está pasando co feminismo.\nComo pensa que pode influír o tema do polígono industrial na opinión dos veciños.\nPenso que se entendeu moi ben. Moitos veciños quedaron con vencidos de que era innecesario, e de que as industrias asentadas en Valga non ían cambiarse a ese polígono. Non hai demanda, e a creación de máis solo tampouco garantiza que a haxa. Hoxe en día temos sete áreas industriais.\nE o asunto das comisións de coordinación, porque o Xulgado arquivou a causa?\nÉ algo que vai máis aló de Valga. É a punta do iceberg de algo de moita máis transcendencia a nivel galego. Podería haber unha rede e o PP podería estar salpicado por máis casos coma este. É sorprendente como arquivaron o tema no Xulgado de Caldas. É contraditorio porque o fiscal recoñece a existencia dun delito.\nE o financiamento do Codi?\nFoi un exemplo do uso sucio da política por parte do Goberno local. Esconderon un informe e enganaron aos usuarios, pero o Xulgado puxo as cousas no seu sitio. Non saben entenderse con outras institucións públicas.\nO turismo medra. Cal é a situación en Valga, un municipio situado no Camiño de Santiago?\nO Camiño de Santiago está totalmente abandonado e nos Orzamentos da Xunta non se incluíu unha partida para o tramode Valga. Debería ser unha fonte de riqueza, pero non se aposta por crear comercio e servizos arredor del. Temos a baza da riqueza forestal e moitas hectáreas de monte cuxa produción podería diversificarse, e tampoco se investiu nel.\nAceptaría un debate na vindeira campaña electoral?\nEstaría dispostísima a participar. Xa o estaba hai catro anos, e agora moito máis aínda, pero non creo que o haxa porque ao PP non lle interesa confrontar ideas e proxectos.\nLa familia del hombre fallecido en el PAC se siente "indignada" con el PP


XVI PREMIO AGRADECEMENTO DARAVELO 2015 – Ó EMPRESARIO CONSERVEIRO MANUEL LAGO PAGANINI\nAsociación de veciños Daravelo Información veciñal da parroquia de Darbo-Cangas.\n– 24 octubre, 2015Posteado en: Premios Daravelo, Varios\nA INDUSTRIA CONSERVEIRA EN CANGAS\nA nosa vila nace do mar. Os primeiros asentamentos a pé da costa están estreitamente vencellados ós labores de pesca. Máis adiante, a evolución natural dos procesos produtivos provoca que o salgado pase a ser a primitiva maneira de conservar, e polo tanto, de poder exportar fóra da beira do mar, os produtos pesqueiros.\nDaquela, a oscilación dos prezos do sal ou do número de capturas no mar fai que esteamos a falar de bos ou malos momentos para Cangas. A riqueza e a pobreza tamén veñen do mar neste tempo.\nA conserva de peixe en latas, tal como a coñecemos hoxe, non chega ó noso contorno ata finais do século XIX, da man de entusiastas empresarios chegados de fóra de Galicia que localizan entre nós as primitivas factorías de conserva das que estamos a falar. A esterilización do peixe e o envase que o contén permiten a súa conservación case indefinida. A tecnoloxía neste caso vén de Francia, onde levaban anos aplicándoa na súa industria, o que significa que a Galicia incorpóranse xa os últimos avances neste eido, o que mellora significativamente o rendemento e aumenta a rendibilidade destes procesos. Nesa época abundaba a sardiña nas nosas augas, e, tras dela, melloraron moito as condicións de vida dos cangueses e canguesas. Non podemos esquecer que a man de obra precisa para a industria conserveira non entendía de discriminación laboral por sexos, cando menos no relativo ó número de operarios que nela traballaron.\nNa última década do s. XIX conviven as fábricas de salgado e da conserva. A tradición das antigas manufacturas de salgado vai dando paso, co novo século, ás conserveiras, que se converten no primeiro sector industrial capitalista das Rías Baixas, por mor da desaparición da sardiña nas costas de Bretaña, que era, naquela altura, a primeira potencia mundial.\nEn Cangas, a primeira fábrica conserveira aparece en 1891 en Balea, fundada por Darío Lameiro, sendo primeiro unha fábrica salgadeira e logo conserveira. Na seguinte década van desaparecendo as salgadeiras, facéndose unicamente fábricas conserveiras e o seu número vai medrando co paso dos anos, ata chegar a 25 en 1941. Industriais autóctonos conviven con apelidos foráneos, como Paganini. Entre a Congorza e Rodeira, a paisaxe da costa canguesa ínzase de factorías conserveiras que protagonizan o despegue industrial da vila, empregando moita man de obra, mulleres a maioría, e utilizando técnicas de produción modernas.\nA nova industria desenvolveu ao seu carón unha chea de sectores auxiliares: serradoiros, fábricas de envases de folla de lata, de cordas, maquinaria de fabricación, litografía, fábricas de xeo, de cordas. Os mariñeiros e campesiños comezan a ver aumentados os seus ingresos por mor das novas actividades industriais.\nOS COMEZOS DUNHA LONGA TRADICIÓN FAMILIAR\nManuel Lago Paganini, fillo de Cornelia Paganini Montemerlo e de Manuel Lago Bastos, e irmán menor de Marta e Concha, naceu o primeiro de xaneiro do ano 1943 no número 25 da rúa Montero Ríos de Cangas, no primeiro piso da tenda Ultramarinos Casa Lago, rexentada polo seu pai.\nA súa familia materna, provinte da cidade italiana de Xénova, instalouse en Cangas a principios do século XX. Pero foi no Salgueirón onde o seu avó, Guido Paganini, estableceu a súa primeira fábrica de salgadura. Cara a 1915, o seu tío avó Pietro Montemerlo fundou «Salazones Montemerlo» nunha nave do peirao de Ojea.\nAsí pois, Manuel Lago viviu dende neno o mundo da conserva moi de preto, e non só a de peixe, na súa casa tamén se conservaban setas en adobo!\nEstudou no colexio dos Xesuítas de Vigo e nos Salesianos de A Coruña, e moi pronto despuntou na que sería a súa grande afección: o fútbol.\nA finais dos anos cincuenta empezou a estudar a carreira de Enxeñería Técnica Industrial en Vigo, que resultou interrompida polo seu entusiasmo polo mundo do fútbol. Formou parte dos equipos do Alondras e do Deportivo, viaxou para probar sorte co FC Barcelona, e participou na selección de fútbol de Galicia no ano 1960. As importantes lesións de xeonllo que sufriu obrigárono a abandonar o deporte e, a partir de entón, dedicouse por completo á fábrica familiar. Nos seus primeiros anos aprendeu o oficio conserveiro da man do seu pai e dos seus tíos Antonio Paganini e José Lago, pero pronto se profesionalizou cos avatares do día a día e co seu rigoroso traballo.\nEn 1968 casou con Montse Yebra Puig, curiosamente tamén vencellada ao mundo da conserva, e coa que ten catro fillos: Montse, Sandra, Paula e Manuel.\nNos anos setenta e oitenta, Lago Paganini elaboraba conservas de mexillón, xoubas e sardiña das Rías Galegas. O cadro de persoal contaba con arredor de corenta persoas por aquel entón.\nUn punto de inflexión na súa traxectoria foi o accidente ocasionado pola explosión da caldeira en 1986. A partires dese momento e a pesares da crise sufrida pola industria conserveira, investiu na incorporación de nova maquinaria e grazas a isto foi aumentando a produción, sen perder a súa orixe artesanal. Pasouse do envasado de 15.000 a 30.000 latas diarias. Tamén aumentou o persoal, ata chegar a ter aproximadamente cen empregados, e comezouse a distribuír a marca “Balea”, de xouba e mexillón.\nNa madrugada do 18 de decembro de 2011 un incendio arrasou as instalacións do peirao de Ojea. Nun tempo récord e tras uns meses durísimos, Lago Paganini, traballador incansable, levantou unha nova fábrica, e la conserveira retomou a súa actividade na nova localización no Alto da Portela.\nHoxe en día fabrícanse de maneira artesanal arredor de 50.000 latas diarias, e as marcas Balea e Lago Paganini comercialízanse en toda Europa con grande éxito de crítica.\nPor toda esta longa e fecunda traxectoria persoal e profesional, onde destacou como referente de innovación, e polo seu compromiso co contorno social, cultural e empresarial, esta Asociación de Veciños Daravelo de Darbo considérao merecedor deste XVI Premio Agradecemento 2015.\nParabéns polo éxito acadado no seu longo camiño e desexamos que continúe a ser exemplo de adicación e desempeño nobre da iniciativa empresarial na nosa vila no futuro.\nInformación sobre queimas\nAsociación Veciñal "Eduardo Chao"\nFaro de Vigo: ed. Morrazo\nSocialistas en la línea de salida del 10-N\nLa Xunta invita a Cangas a que gestione las escuelas infantiles si no está de acuerdo con la financiación\nEl Camiño Escolar vuelve a generar un caos en Tirán y la Policía empieza a poner multas\nLos agentes piden evitar el horario del autobús\nAvante! insta al pleno a que se formalicen los órganos de gobierno de la mancomunidad\nDeportes no Faro\nAdrián deja el Moaña y el club busca un nuevo guardameta\nEl Casa Adriano ya es líder en solitario\nEl Frigoríficos se centra en el Sinfín\nEl curso acelerado de Brais González\nOs contidos desta web están suxietos a unha licenza de Creative Commons se non se indica o contrario.


Cámaras dixitais fotográficas: Diferencias no prezo, non na calidade [Páx. 3 de 3] | Revista | EROSKI CONSUMER\nA mellor relación calidade-prezo. A máis grande (117,5x66x49,5 milímetros). 5 opcións de calidade. A única con dúas tarxetas de memoria (16 e 32 megabytes). A pantalla máis grande (1,8 polgadas). Pódense ve-las fotos directamente na televisión. Con pilas recargables e non recargables. Obtivo as mellores valoracións en calidade fotográfica normal e detalle (4 e 4,8 puntos sobre 5 respectivamente).\nUnha boa opción. A máis pesada (264,2 gr.). Tarxeta de memoria Compactflash de 16 megabytes. A pantalla máis grande (1,8 polgadas). Pódense ve-las fotos directamente na televisión. A distancia focal máis pequena (mellor). A máis equilibrada en abertura de diafragma e velocidade de obturación (mellor).\nTanto o flash teleobxectivo coma os zooms ópticos e dixitais eran os máis potentes. Segundo posto en calidade fotográfica normal e detalle (3,8 e 3,3 respectivamente sobre 5), e tamén na valoración funcional e ergonómica (3,8 sobre 5).\nTarxeta de memoria Compactflash de 16 megabytes. Pódense ve-las fotos directamente na televisión. As baterías máis duradeiras (205 minutos e 391 imaxes). O flash grande angular máis potente (0,7 a 5 metros). Sen cargador de pilas como accesorio.\nA segunda máis cara. A de maior número de píxeles (3,24 millóns). Tarxeta de memoria Compactflash de 16 megabytes. Pódense ve-las fotos directamente na televisión. Mal en calidade fotográfica convencional, 3,1 puntos sobre 5.\nA máis económica. Tarxeta de memoria Compactflash de 8 megabytes. A pantalla máis pequena (1,5 polgadas). Pódense ve-las fotos directamente na televisión. A distancia focal máis pequena (mellor). O zoom óptico máis limitado. Sen cargador de pilas como accesorio.\nA máis pequena e menos pesada (84x72x20 milímetros e 134,4 gr.). O menor número de píxeles (1,96 millóns). Tarxeta de memoria de 8 megabytes. Pódense ve-las fotos directamente na televisión. A pantalla máis pequena (1,5 polgadas). As baterías menos duradeiras (65 minutos e 126 imaxes). A peor equilibrada en apertura de diafragma e velocidade de obturación (peor). O de menor potencia de flash de grande angular. A de menos prestacións, xunto a Nikon, e a única que non incluíu prestacións como fotos detalle (macro) e regulación manual. A puntuación máis alta en valoración funcional e ergonómica (4 puntos sobre 5).\nSó dúas opcións de calidade. Tarxeta de memoria de 16 megabytes. A pantalla máis pequena (1,5 polgadas). Pódense ve-las fotos directamente na televisión. A súa distancia focal foi a máis alta (peor). A de máis prestacións. A valoración funcional e ergonómica máis discreta (3,4 puntos sobre 5). A calidade da fotografías en modo macro foi a peor valorada (2,5 puntos).\nA segunda máis económica. Tarxeta de memoria Compactflash de 8 megabytes. A pantalla máis pequena (1,5 polgadas). Non se poden ve-las fotos directamente na televisión. O seu flash teleobxectivo foi o de menor alcance. A de menor número de prestacións. A única sen visor óptico. A peor calidade en fotografías convencionais (3,1 puntos sobre 5). O manual de instruccións de uso e mantemento mellor valorado.


Para atender a inscrición - Vídeo Chat - O Mellor!\nMéxico é unha clase de sociedade na que a estratificación social é claramente definidosSuperior de clase Mexicanos non ensuciar as mans coas tarefas que se atopan debaixo deles. A sensación de fatalismo é moi forte en moitos Mexicanos, que senten que a súa traxectoria de vida é en gran parte predeterminado. O machismo actitude é incutir en Mexicano homes, case desde o inicio tamén é certo que o machismo xoga un papel omnipresente...\nA resposta só pode ser"Ben, entón pode."E, o ...\nLibre hidratos De gas Na rexión De Ucraína\nRusia é o intelectual, espiritual imaxe de San Petersburgo-LeningradkaSan Petersburgo nas raíces, de Amor e romanticismoEu crear cultura, a decencia e a Honestidade, un simpático persoa. un marido Amoroso a buscar un compañeiro De vida con o resto de tempo De vida San Petersburgo, límite superior, límite Inferior, límite inferior, Moscova - anos de idade, De caridade, apartamento decente e alcohol. En un forte matrimonio, po...\nCon todo, usamos falso facturas para a Comunicación e correspondencia. Se queres coñecer a alguén en Mur...\nમુક્ત લાઈવ ચેટ સાથે તમારા મેક્સીકન મિત્રો વગર નોંધણી\nmozo relación para atender sen rexistro chat en liña de ruleta sen rexistro adult Dating roleta chat con as nenas máis chat de vídeo en liña Mozo sen fotos en serio coñecer móbil Mozo sexo en directo Mozo


A mostra ‘O alabastro a través do tempo. Colección Jaime Trigo’ toca á súa fin no Museo do Mar de Galicia en Vigo | Noticias Vigo\nA mostra ‘O alabastro a través do tempo. Colección Jaime Trigo’ toca á súa fin no Museo do Mar de Galicia en Vigo\nO recinto museístico prepara unha sala para manter expostas unhas 20 ou 30 pezas da colección ao longo do vindeiro ano, tras o peche da mostra o domingo\nPublicado por Noticias Vigo o día 13/07/2017 na sección de Cultura,Eventos,Galicia,Vigo\nA mostra O alabastro a través do tempo. Colección de Jaime Trigo toca á súa fin o vindeiro domingo tras superar as 11.500 visitas. O delegado territorial da Xunta en Vigo, Ignacio López-Chaves, aproveitou que a exposición está a piques de pechar as portas para percorrela hoxe acompañado polo director do Museo do Mar de Galicia, Vicente Caramés, e o coleccionista e anticuario galego, Jaime Trigo.\nO éxito desta mostra, de “carácter único e exclusivo” como sinalou o conselleiro de Cultura, Educación e Ordenación Universitaria, Román Rodríguez, con ocasión da súa inauguración, débese non só a súa importante dimensión, senón tamén a que é unha das mellores coleccións do mundo neste eido. Trigo logrou reunir ao longo de máis de 40 anos como coleccionista quince séculos de arte esculpida en alabastro.\nEsta mostra monográfica dedicada á colección do anticuario galego Jaime Trigo Menlle chegou a Vigo o pasado mes de marzo tras a súa exhibición no Museo da Catedral de Santiago. Nela, os visitantes poden ver unha escolma de 85 pezas seleccionadas entre as máis de 300 que compoñen a compilación, e a través das que se pode facer un percorrido histórico pola arte do alabastro desde o s. I ata o s. XIX.\nA maior parte das pezas que se poden contemplar na mostra corresponden á temática relixiosa, desde a época paleocristiá ata o século XIX; aínda que tamén forman a exposición pezas profanas, desde a época romana ata o romanticismo.\nTras o peche da mostra actual, o centro museístico galego adecuará unha sala para manter expostas unhas 20 ou 30 pezas da colección ao longo do vindeiro ano, de maneira que poida seguirse gozando de parte da exposición, que logrou concitar unha gran expectación desde o momento no que se inaugurou. Cómpre lembrar que o recinto vai albergar a partires deste outono outra obra única, como é o Pergamiño Vindel, que recolle as sete cantigas de amigo de Martín Códax, e cuxo orixinal se exporá por primeira vez en Galicia.\nJaime Trigo, Museo do Mar de Galicia, O alabastro a través do tempo


A campaña “O que se enchufa recíclase” estará mañá e o xoves na praza roxa – Concello de Cedeira\nA campaña “O que se enchufa recíclase” estará mañá e o xoves na praza roxa\nA CAMPAÑA “O QUE SE ENCHUFA RECÍCLASE” ESTARÁ MAÑÁ E O XOVES NA PRAZA ROXA DA VILA DE CEDEIRA\nA campaña “O que se enchufa recíclase” da Xunta de Galicia chega mañá -tamén estará o xoves- á vila de Cedeira con actividades dirixidas ao alumnado do colexio Nicolás del Río e outras de carácter informativo pensadas para os adultos.\nTrátase dunha iniciativa que busca mentalizar a nenos e maiores de que a colaboración é importante na reciclaxe e de que esta tanto ten que ver coa separación de residuos en orixe como cunha boa xestión dos que se derivan dos aparellos eléctricos ou electrónicos (RAEE). E este é precisamente o obxectivo dunha campaña que se está de desenvolver en 138 concellos galegos e que dará lugar á instalación de máis de 1.000 contedores en puntos de venta de electrodomésticos para que a xente poida depositar desde un televisor ata un frigorífico ou unha tablet.\nA praza Roxa da vila cedeirense será a referencia dunha convocatoria que dará lugar á instalación dun punto informativo no que un equipo de técnicos explicará aos cidadáns os dereitos e obrigas fixados no Real Decreto 110/21015 en materia de reciclaxe. Tamén haberá xogos para os máis pequenos.\nNo 2016 en Galicia recolléronse máis de 14.000 toneladas de residuos de aparellos eléctricos ou electrónicos, o que implica unha media de 5 quilos por persoa. O incremento é notable con respecto ao 2105, no que as toneladas recollidas foron 10.600.\nEsta campaña enmárcase dentro do convenio de colaboración asinado entre a Xunta de Galicia e os Sistemas Colectivos de Responsabilidade Ampliada do Produtor (SCRAPS), no que se establece o desenvolvemento de accións de información, divulgación e concienciacións para a adecuada xestión dos RAEE.\n29 Novembro, 2017\ten MEDIO AMBIENTE\nOs alumnos do CEIP Nicolás del Río de Cedeira coa campaña "O que se enchufa recíclase”


A Xunta destina 10 millóns de euros para mellorar a formación de 4.300 persoas en situación de desemprego - Noticias de Galicia\nActualizado o Venres 3 de Abril de 2020 ás 13:35\nO presidente do Goberno galego, Alberto Núñez Feijóo, informou hoxe na rolda de prensa do Consello, da resolución da convocatoria de axudas dos programas integrados de emprego. Uns programas, dixo, que estarán dirixidos tanto a concellos como a entidades sen ánimo de lucro e permitirán a celebración de 43 iniciativas para mellorar a formación de 4.300 desempregados, cun investimento de preto de 10 M€.\nEn concreto, explicou, 22 programas serán tutelados polos concellos, mancomunidades e entidades dependentes, cunha inversión de 5 M€, mentres que os restantes 21 serán desenvoltos por institucións sen ánimo de lucro, cun investimento de 4,9 M€. A este respecto, Feijóo puntualizou tamén que 5 dos programas estarán destinados en exclusiva a mulleres desempregadas.\nNesta mesma liña, o presidente da Xunta subliñou que a selección de participantes se levará a cabo durante un prazo máximo de 2 meses a través das oficinas de emprego tendo prioridade: as persoas con discapacidade, en risco de exclusión social, mulleres vítimas de violencia de xénero, menores de 30 anos, maiores de 45 ou inmigrantes entre outros colectivos.\nDo mesmo xeito, dixo, nesta convocatoria primáronse os proxectos con implicación do tecido empresarial de cada zona, os plans de xestión compartida promovidos por concellos agrupados ou fusionados e tamén os que leven a cabo os Concellos Emprendedores.\nO presidente da Xunta destacou ademais como principais novidades desta convocatoria: a inclusión do colectivo de persoas beneficiarias da renda de inclusión social de Galicia e o requisito de que a formación estea dirixida á obtención, polo menos, dun certificado de profesionalidade.\nXa para concluír, lembrou que os programas integrados de emprego teñen un ano de duración e están enfocados a mellorar a ocupación dos empregados establecendo como obxectivo a inserción laboral dun mínimo do 35% dos participantes. “Desde 2009 levamos investidos 55 M€ que beneficiaron a 34.000 persoas”, abundou.\n21 de novembro de 2019 | 16:40\t• Sen comentarios


Visita do presidente do Inorde á finca de Armariz - Deputación Provincial de Ourense\nRosendo Fernández, acompañado polo deputado provincial de Cooperación, visitaron estas instalacións da Deputación de Ourense nas que se traballa na conservación e mantemento de razas autóctonas en perigo de extinción.\nOurense, 26 de maio de 2020.- O presidente do Inorde, Rosendo Fernández, e o deputado provincial de Cooperación, Pablo Pérez, visitaron a finca que posúe a Deputación de Ourense en Armariz, no Concello de Nogueira de Ramuín, na que ven traballando desde o ano 1999 na conservación e mantemento de razas autóctonas en perigo de extinción: o porco celta, a cabra galega, a ovella galega e a galiña de mos. Neste programa colabora a Consellería de Medio Rural da Xunta de Galicia, a través dun convenio asinado co Inorde o 10 de xaneiro de 2020, para as anualidades 2020, 2021 e 2022. A achega económica é de 75.000 euros por ano.\n"O desenvolvemento de proxectos deste tipo contribúe eficazmente ao mantemento da variabilidade xenética mediante a realización de cruces dirixidos para garantir unha reserva de recursos de razas autóctonas fronte ás posibles perdas que poidan ocorrer", sinalou Rosendo Fernández, quen dixo que ademais "os gandeiros poden acceder aos excedentes destes rabaños para incorporalos as súas explotacións".\nOs animais de raza autóctona son de crecemento lento, esta cualidade permite que as súas características culinarias sexan excelentes e, polo tanto, moi valoradas. Tamén destaca a súa capacidade de adaptación ó medio. Polo que respecta á produción avícola, cabe destacar a alta demanda do mercado de ovos desta raza, os criadores non dan satisfeito a demanda.\nAs actividades que se levan a cabo no marco deste programa son: manter aos animais nas axeitadas condicións de nutrición, hixiénicas, sanitarias e de benestar animal; realizar cruzamentos cunha consanguinidade inferior o 5%; xestionar o reparto dos animais excedente, segundo as bases aprobadas pola Comisión Executiva do Inorde, do 12 de febreiro e publicadas no BOP do 7 de marzo de 2020; e apoiar ás asociacións de criadores de razas no mantemento ou creación de bancos de xermoplasma.\nOs machos necesarios para o programa de recuperación das razas "ovella galega" e "cabra galega" son trasladados ao Centro de Recuperación de Recursos Zooxenéticos de Galicia en Fontefiz (Coles), unha vez destetados ou empregados nas cubricións para que sexan testados.\nO número de animais na explotación é o seguinte: caprino (40 femias, 15 machos); ovino (130 femias, 20 machos); porco (35 porcas, 41 machos, 30 leitos); galiña (45 galiñas, 4 galos). En canto á parideira do 2020, os datos son: 26 cabras paridas cun resultado de 29 cabritos, 26 aptos para reprodución, 3 descartados; 96 ovellas paridas cun resultado de 123 cordeiros, todos aptos para a reprodución; e 5 porcas paridas, cun resultado de 30 leitóns. Por último, as solicitudes de animais realizadas por gandeiros foron: de caprino 20 animais; de ovino 61 animais; de porco celta 56 animais e de galiña de mos 200 pitos.